
Quae  fides  et  auctoritas  sit  Plutarchi  vitarum  quas  vo- 
cant  parallelas  scriptori,  saepe  viri  docti  diversasin  partes  dis- 
ceptarunt.  Nani  opus  illud  cum  ab  omnibus ,  qui  in  antiqui- 
tate  indaganda  studium  suum  collocant,  prò  rerum  memora- 
bilium  thesauro  copiosissimo  atque  perenni  quasi  veteris  hi- 
storiae  fonte  habeatur,  talis  quaestio  haud  parvi  debet  aestimari 
neque  supervacanea  haberi.  Quodsi  justum  de  Plutarcho  ju- 
dicium  proferre  volumus,  qui  res  temporibus  et  locis  remotis 
gestas  descripsit  et  fidem  rebus  narratis  statuere,  non  solum 
testium  et  auctoritatum  quibus  nititur,  sed  etiam  rationis  qua 
fontibus  suis  usus  sit,  accuratam  cognitionem  apparet  requiri. 
Sedulam  igitur  viri  docti  operam  dederunt.  utPlutarcbi  fontes 
indagarent.  Inter  quos  primus  de  fontibus,  quibus  Plutarcbus 
in  vitis  paraUelis  usus  est,  disputavit  Heerenius  in  commentatio- 
nibus  IV  de  fontibus  et  auctoritate  vitarum  parallelarum  Plu- 
tarchi (ex  comra.  soc.  Gotting.  t.  IV  p.  65  sqq.#separatim  ex- 
pressis  Gotting.  1820),  quod  Heerenii  opusculum  jam  nullius 
fere  esse  pretii  cum  alii  multi  judicarunt ,  tum  C.  Fr.  Herman- 
nus,  quo  judice  Heerenius  negligentius  quam  par  erat  bac  pro- 
vincia functus  est  (ind.  lectt.  Marb.  semest.  aestiv.  1836  p.  HI). 
Recentiori  tempore  M.  Haugius  (in  libro  „die  quellen Plutarchs 
in  den  lebensbeschreibungen  der  Griechen"  Tubing.  1854), 
H.  Klapp  (in  dissertatione  quam  scripsit  de  vitarum  Plutar- 
chearum  auctoribus  Romanis  Bonn.  1862),  H.  Peter  („die  quellen 
Plutarchs  in  den  biographien  der  Ròmeru  Hai.  1865) ,  quique 
de  singularum  vitarum  fontibus  commentati  sunt,  copiosissime 
de  fontibus  Plutarchi  disputaverunt  iidemque  inquirunt,  quo 
judicio  Plutarchus  fontibus  suis  usus  sit.  Multiplicem  sane  et 
operosam  quaestionem  qui  perficere  velit,  singulas  vitas  debebit 
accurate  per  trattare.  Quod  munus  cum  modum  excedat  hujus 
quaestiunculae,  satis  visum  est  vitas  Tiberii  et  Gai  Gracchorum 
singulari  examini  subjecisse.   Rationem  autem  hanc  sequemur,  ut 

1 


fontibus ,  quos  in  vitis  Gracchorum  Plutarchus  commemorat  vel 
quos  conjicere  licet  eum  adhibuisse,  enumeratis  et  descriptis, 
Plutarchi  narrationes  cum  iis  conferamus,  quas  ceteri  auctores 
tradiderunt ,  ut  quatenus  ille  consentiat  vel  ab  iis  dissentiat 
quam  certissime  perspiciatur.  Ab  aliis  autem  prolata  non  ta- 
cebimus  sed  suis  quaeque  locis  afferemus*;. 

Caput    I. 

Historia  Gracchorum  fratrum,  a  quibus  longa  belloruin 
civilium  series  initium  ducit ,  ex  duobus  fontibus  hauritur, 
Plutarchi  vitis  et  Appiani  historia  de  bello  civili.  Horum  utri- 
que  cum  aetate  multum  a  Gracchis  cìistent,  ut  fontes  secun- 
darii  habeantur,  nihilominus,  prioribus  fere  omnibus  perditis, 
summum  iis  pretium  tribuimus.  Quodsi  Plutarchus  aetate  prior 
aliquantum  discrepat  ab  Appiano,  hujus  rei  causa  non  tam  in 
fontium  diversitate  cernitur  quam  in  utriusque  proposito.  De  fide 
vero  Plutarchi  judicium  certum  ferri  non  poterit,  nisi  quos 
scriptores  praeeuntes  habuerit  ex  ipsius  significationibus ,  ex 
rerum  indiciis  et  scriptorum ,  quorum  supersunt  testimonia, 
comparatione  satis  eruamus.  His  igitur  subsidiis  coniunctis 
Plutarchum  universe  rem  sic  instituisse  cognovimus,  ut  in  nar- 
randis  historiis,  ubi  nihil  esset  controversi,  scriptorem  eum, 
qui  data  opera  de  quoque  argumento  exposuisset  quemque 
omnium  maxime  probaret,  ducem  tacite  sequeretur  adeoque  vo- 
ces  eius  repeterei  (Cf.  C.  Fr.  Hermanni  ind.  lectt.  Marb.  1836 
p.  IV.  Sintenis  praef.  ad  Arist.  et  Cai  p.  16  sq.  ad  Them. 
p.  2)  Tenendum  est  tamen,  quod  eadem  de  re  rectissime  ju- 
dicavit  Hermannus  in  libro,  quo  accurate  et  eleganter  de  fonti- 
bus  vitae  Periclis  exposuit  p.  IV,  his  verbis:  ,,Si  quem  aucto- 
rem  Plutarchus  nominat,  non  ostentandi  causa  facit  neque  ut 
fìdem  narrationi  suae  apud  lectorem  conciliet ,  sed  aut  eorum 
quorum  veritatem  ipse  praestare  nolit  fontem  indicaturus,  aut 
ubi  res  in  controversia  posita  est,  judicium  suum  testimonio 
suo  confìrmaturus,  in  narrando  autem,  nisi  quid  ambigui  re- 
lictum  sit,  vel  verba  aliena  tamquam  sua  usurpare  non  dubitai" 
Porro  de  scriptoribus ,  quorum  opera  ad  nos  non  pervenerunt, 

idem  haec  subjicit:  „In  iis  autem,  quorum  scripta  deperi erunt, 
multo  etiam  magis  ancipitem  et  lubricam  quaestionem  esse 
apparet;  quorum  etiamsi  quem  idem  quod  nostrum  memoriae 
prodidisse  aliunde  compertum  sit,  neutiquam  inde  sequitur,  ut 
Plutarchus  eum  potius  quam  alium  ducem  in  his  narrandis  ha- 
buerit." 

Ac  primum  permultos  in  Gracchorum  vitis  fontes  Plutar- 
chus appellat,  sed  ut  certus  auctor  non  citetur.  Huiusmodi 
loci  sunt  Tib.  Gr.  4,3to>££,  JiZeiovgìOTOQOvótr]  8,  4  ol  jzZelóroi 
ZtyovGiv,  8,  5  evioi,  8,  6  aXXoi  Xéyovoiv ,  20,  1  iótoqovoiv, 
21,  2  ol  jtXdovg  cog  rjfisZq  yoàcpoiiev  ÌOtoqovOlv.  C.  Gr.  13,  2 
trtooi  Xtyovóiv,  13,  3  uvìg  óé  cpaatv ,  16,  3  cog  cpaoiv ,  17,3 
Iviol  (faotv.  Alibi  vulgarem  traditionem  et  famam  spectare 
videtur,  usus  verbo  Xéyercu  vel  XtyovGiv  v.  Tib.  Gr.  1,2;  10,4; 
12,  3;  14,  6.  InC.  Gr.  4,  3  ^àjiOfivrjf/ovsvsTcu"  legitur;  11,  1  ; 
13,2;  13,4;  16,5;  17,3;  19,1;  semel  legitur  „zo«T£?  dóga 
jcolh)u  C.  Gr.  1,  5.  At  dolendum  est,  quod  e  tot  scriptori- 
bus  tres  tantum  vel  quattuor  nominibus  additis  indicat,  reli- 
quos  eosque  gravissimos  silentio  praeterit.  Sunt  autem  duo 
potissimum,  Fannius  et  Cornelius  Nepos. 

C.  Fannius  aequalis  fuit  Tib.  Gracchi,  quocum  milita vit 
sub  minore  Scipione  in  Africa  (Plut.  Tib.  4,  6).  Composuit 
latine  historiam  „non  ineleganter  scriptam"  ut  ait  Cicero  Brut. 
26,  10 1.  31,  118,  quae  neque  nimis  est  infans  neque  perlecte 
diserta.  Quomodo  inscriptus  liber  fuerit  ambigi  potest.  Por- 
tasse Fannius  inscripsit  annales,  quos  praeter  Priscianum,  Cha- 
risium  Vergiliique  incertum  interpretem  nominat  etiam  Cicero 
(de  orat.  II,  67.  Brut.  21,  8),  quamvis  idem  historiam  appellet 
(Brut.  26  et  87  et  in  ep.  ad  Att.  12,  5).  Alteruter  enim  titu- 
lus  recurrit  apud  veteres  historiae  Romanae  scriptores,  qui 
historias  sive  rerum  gestarum  libros  solebant  annales  inscribere 
neglecto  qualicunque  discrimine.  Nec  magis  affirmare  licet  a 
quo  tempore  profecta  sit  Fannii  narratio,  utrum  res  ab  urbe 
condita  perscripserit,  an  Gracchorum  in  temporibus  substiterit, 
cum  a  scriptoribus  perraro  commemoretur.  Sed  Gracchorum 
aetatem,  quorum  aequalis  fuit  Fannius ,  uberius  narratam  fuisse 
cum  ratio  docet,  tum  inde  colligas,  quod  teste  Cicerone  (ep.  ad 
Att.  12,  6)  Fannii  annales   a  Bruto   in   epitomen  redacti  sunt 

et  Q.  Metelli  oratio  contra  Tib.  Graccbum  in  iis  legebatur 
(v.  Cic.  Brut.  21,  81).  Itaque  facile  suspicamur  Plutarchum 
illius  commentariis  usura  esse,  quamquam  semel  tantum  Fan- 
nium  nominat  Tib.  4,  5  :  „xaì  xov  ys  T£i%ovg  èjzéprj  róv  JtoXe 
filcov  jiQÒxoq  (se.  Tib.  Gr.)  mg  cprjGi  (Pàvvtog,  léjmv  xaì  avxòg 
reo  TijìsQiq)  óvvsjcipTJvai  xcà  CvfifisraOxslv  èxeivrjg  zrjg  àgiórsiag." 
Porro  Fannio  auctori  tribuenda  arbitror,  quae  ex  Metelli  in 
Tib.  Gracchum  oratione  deprompta  leguntur  Tib.  14,  3,  quo- 
niam  Cicero  banc  orationem  illius  annalibus  insertam  viderat, 
quo  magis  conjectamus  alias  orationes,  quas  babet  Plutarcbus, 
ex  Fannii  annalibus  sumptas  esse. 

Deinde  nominandus  est  Coruelius  Nepos,  qui  de  viris  il- 
lustribus  amplissimum  opus  composuit  teste  Cbarisio  p.  113 
sedecim  libros  complexum.  Quo  in  opere  Cornelius  viros  il- 
lustres  cujusvis  fere  generis,  imperatores,  rbetores,  poètas, 
bistoricos  Graecorum  et  Romanorum  collegerat.  Iam  inter  cla- 
ros  Romanos  apud  Cornelium  Graccbos  extitisse  primum  Plu- 
tarcbus ostendit,  de  quo  dicemus-,  deinde  duo  Corneliae  episto- 
larum  extant  fragmenta  ex  Nepote  deprompta,  quae  codices 
libro  de  bistoricis  Latinis  addicunt.  In  codice  enim  Danielino 
fragmentis  epistolarum  baec  verba  praemissa  sunt:  „Verba  ex 
epistola  Corneliae  Gracchorum  matris  ex  libro  Cornelii  Nepotis 
de  Latinis  bistoricis  excerpta"  ;  neque  aliud  signifìcant  quae  in 
Guelpberbytano  leguntur:  „Verba  ex  epistola  Corneliae  Grac- 
eborum  matris  ex  eodem  libro  Cornelii  Nepotis  excerpta";  baec 
autem  fragmenta  praecedit  vita  Catonis  ex  libro  de  bistoricis 
Latinis  excerpta.  Reliqui  codices  Corneliae  baec  fragmenta  ex 
Cornelio  Nepote  excerpta  referunt,  at  librum  Nepotis,  unde 
sumpta  sint,  non  signifìcant.  Rectissime  tamen  nobis  vide- 
tur  demonstrasse  Nipperdeius  in  Corn.  edit  praef.  p.  XX  et 
spicil.  crit.  in  Corn.  Nep.  p.  89,  in  libro  de  oratoribus  Roma- 
nis  posita  fuisse  fragmenta  Corneliae  epistolarum,  quas  vere 
Nepotis  aetate  superfuisse  ex  Ciceronis  testimonio  (Brut.  58,211) 
intelligitur  5  ideoque  etiam  a  Cornelio  eas  lectitatas  et  excer- 
ptas  esse  putaverim.  Sed  cum  reliqua  excerpta  ex  oratoribus 
Romanis  perissent,  fragmenta  Corneliae  post  Catonem  collo- 
cata sunt;  itaque,.  liber  ille  Cornelii  prò  libro  de  historieis 
Latinis  babitus   et  cum  eo  commutatus  est. 

Cornelium  Nepotem  citat  Plutarchus  Tib.  21,  2,  ubi  dis- 
sentit  ab  eo  de  Licinia  Gai  Gracchi  uxore:  „xairoi  Nsmnq  <> 
KoQVì'jhÓQ  gprjóiv  ov  Kqccocov  ,  Boovrov  òt  rov  &Qia(A$EVOctv~ 
rog  ano  AvOtravcov  d-vyartoa  yì]iiai  ràiov."  Quo  ex  loco  col- 
ligitur  de  Gracchis  locutum  esse  Cornelium  in  opere  suo  et  a 
Plutarcho  in  vitis  Gracchorum  conscribendis  adhibitum.  Sed 
praeter  hunc  nullus  locus  afferri  potest.  Quod  si  recte  au- 
ctore  Nipperdeio  conjecimus,  his  Gracchorum  vitis  illa  Corneliae 
epistolarum  fragmenta,  quae  Nepos  ex  ipsius  Corneliae  episto- 
lis  excerpserit,  inserta  fuisse,  verisimillimum  videtur,  ex  ejusdem 
Nepotis  vitis  epistolarum  fragmenta  ad  notitiam  venisse  Plu- 
tarchi,  qui  mentionem  earum  facit  C.  Gr.  13,  2,  quo  loco  Hee- 
renius  de  font.  Plut.  p.  132  abusus  a  Plutarcho  Corneliae 
epistolas  lectas  esse  contendit.  Verba  sunt:  „tvravóa  xaì  rrjv 
fffjftSQa  XéyovGiv  avrcp  ovóraoiàóat ,  (iio&ov[ibv?]v  djtò  rrjg  £é- 
vrjg  7CQV(pa  xcà  Jiéfijcovoav  elg  cP(6[irp>  avógaq  coq  ó?]  &£Qiórac. 
ravrcc  yaQ  Iv  roìg  IjiìOtoXìolq  avzrjg  ìjviyfzéva  yeyQa&ca  JiQog 
rov  vlÓv."  Ubi  oratio  obliqua  luculenter  docet  ipsas  Corneliae 
epistolas  a  Plutarcho  non  lectas  esse.  Idem  tamen  cum  per- 
git:  „eéregoi  oh  xcà  jtàvv  rr/g  KoQvrjliag  óv6yfQcavov67]g  rama 
jToàrrsoftai  Ztyovoiv11,  ad  fragmenta,  quae  apud  Cornelium  le- 
gerat,  spectare  videtur,  quae  quantopere  studuerit  Cornelia  Gai 
tìlii  animum  a  funestis  consiliis  avertere  satis  ostendunt  (v.  fr. 
ep.  Cora,  in  Nipperd.  spicil.  crit.  p.  89).  Atque  haec  fragmenta 
ex  ipsis  Corneliae  epistolis  excerpta  esse  a  Cornelio  codicum 
auctoritas  persuadet;  accedit  quod  genuinas  Corneliae  episto- 
las superfuisse  et  lectas  esse  Cicero  testatur  Brut.  58,  211: 
„legimus  epistolas  Corneliae  matris  Gracchorum  -,  apparet  filios 
non  tam  in  gremio  educatos  quam  in  seimone  matris."  At 
vero  quin  genuina  sint  ea  fragmenta  cum  antiquiorum  nemo 
praeter  Schottum  dubitasset,  primus  Heerenius  opusc.  hist. 
p.  91,  deinde  Langius ,  novissime  Merklinus  in  libro,  quem  de 
Corneliae  Gracchorum  matris  vita,  moribus ,  epistolis  scripsit 
Dorpati  1844,  argumenta  protulerunt,  quibus  illa  non  a  Cor- 
nelia sed  a  falsario  composita  esse  comprobare  sunt  conati. 
Atque  horum  sententiam  recentiorum  alii  secuti  sunt,  alii  reje- 
cerunt,  alii  utrum  probarent  an  improbarent  dubitarunt.  Re- 
ctissime,  ut  equidem  puto,  contra  illorum  dubitationes  auctori- 

tatem  fragmentorum  defendit  Nipperdeius ,  qui  spicil.  crit  in 
Corn.  Nep.  p.  84  sqq.  illorum  argumenta  ex  ingenio  et  moribus 
Corneliae  et  ex  oratione  petita  acute  et  subtiliter  refutavit; 
nec  tamen  omnes  dubitationes  sustulit  (cf.  Bernhardy  hist.  litt. 
Rom.  p.  223  not.  152.  ed.  IV). 

Porro  auctorem  nominat  Plutarchus  Ciceronem  C.  Gr. 
1,  6:  „ìciTOQ£i  oh  xaì  Kltcéq(X)V  b  qtjtcoq^  etc.  cf.  Cic.  de  div. 
I.  26.  Sed  quamvis  permultis  locis  Cicero  Gracchorum  mentio- 
nem  fecerit,  semel  tamen  hoc  uno  loco  Plutarchus  auctorem 
citat;  fortasse  tamen  ex  Cicerone  tacite  hausit,  quae  narrat 
Tib.  Gr.  2,  5,  cf.  Cic.  de  orat.  Ili,  60.  Val.  Max.  Vili.  10,  1. 
Omnino  Cicerone  libenter  usum  fuisse  Plutarchum  in  vitis 
Gracchorum  negamus,  cum  ab  ilio  vehementer  recedat  in  Grac- 
chis  eorumque  consiliis  judicandis. 

His  auctoribus  addendum  esse  censet  Heerenius  de  font. 
Plut.  p.  93  Sisennam,  Marii  et  Sullae  aequalem,  quem  a  Plu- 
tarcho  lectitatum  esse  hinc  concludit,  quod  illum  xbv  Iótoqc- 
xóv  nominat  yita  Luculli  1,  5.  Argumentum  istud  quam  le- 
ve sit  apparet.  Sisenna^  belli  civilis  Sullanique  historiam  reli- 
quit  (Veli.  II,  9)  et  aequalibus  in  hoc  litterarum  genere  prae- 
stitit,  cf.  Cic.  Brut.  64.  de  legg.  I,  2.  Num  vero  Plutarchus 
eum  adierit  valde  dubito,  cum  nulla  similitudo  intercedat  inter 
Plutarchum  et  Sisennam. 

Majore  veri  specie  Heerenius  p.  93  sq.  censet,  Rutilium 
adhibitum  esse  a  Plutarcho  in  vitis  Gracchorum.  Rutilium 
notum  fuisse  Plutarcho  docet  vita  Pompei  37,  3,  ejusque  veri- 
tatem  cognitam  habuit  (v.  Mar.  28,  5);  accedit  quod  graece 
Rutilius  scripserat  historiam  Romanam,  quam  laudat  Athenaeus 
IV  p.  168.  272.  Num  vero  in  vitis  Gracchorum  componendis 
Plutarchus  adhibuerit  Rutilium  in  tanta  fragmentorum  pauci- 
tate  dubitamus. 

Contra  probabiliter  ille  censet  Plutarchum  in  vitis  Grac- 
chorum aliquoties  usurpasse  Livium ,  quem  copiose  Gracchorum 
historiam  tractasse  perspicuum  est  ex  epit.  libr.  58 — 60.  Eun- 
dem  in  aliis  vitis  saepius  secutum  esse  Plutarchum  multi  vita- 
rum  parallelarum  loci  demonstrant  Quamquam  autem  Livius 
nusquam  auctor  citatur,  tamen  epitomarum  narratio  cum  Plu- 
tarchea  tantopere  consentit,  ut  Livium  agnoscamus.   Sic  Tib.  9,  5 

cf.  Fior.  Ili,  14,  3  de  oratione,  qua  Tiberius  depulsam  agris 
suis  plebem  miseratus  est;  Gai  16,  4  cf.  Val.  Max.  IV,  7,  2  de 
fide  Pomponii  et  Licinii  (Val.  „Laetorii")  ;  Gai  17.  3  cf.  Val. 
Max.  IX,  4,  3  de  avaritia  Septimuleii,  Gai  17,  2  cf.  Val.  Max. 
VI,  8,  3  de  servo  Philocrate.  Fortasse  etiam  Livio  auctori  tri- 
buenda  sunt,  quae  e  priori  historia  repetita  leguntur.  Tib.  4, 3 
cf.  Liv.  38  e.  57  ;  Tib.  7,  2  cf.  Liv.  9  e.  4  sq.  Imprimis  vero 
res  mirabiles  et  prodigia,  quae  compluria  refert  Plutarchus  in 
vitis  Gracchorum ,  Livium  redolent ,  quem  in  talibus  multum 
fuisse  constat.  Juvat  hanc  suspicionem  prodi giorum  libellus  Julii 
Obsequentis,  quo  nihil  contineri  quin  e  Livii  libris  excerp- 
ttim  sit  i  inter  viros  doctos  constat  (v.  Julii  Obsequentis  prodi- 
giorum  lib.  ree.  et  emend.  0.  Jahn  Lips.  1853  praef.  p.  XVII). 
Quae  in  illius  libelli  e.  27  legimus  (cf.  Val.  Max.  I,  4,  2)  piane 
consentiunt  cum  Plut.  Tib.  17,  1  sqq.;  nec  differunt  a  Plutar- 
chea  narratione  Gai  11,  1,  quae  leguntur  in  Jul.  Obseq.  e.  33: 
„grex  luporum  limites,  qui  iu  agrorum  divisione  per  C.  Grac- 
chum  depositi  erant,  dissipavit."  Haec  igitur  argumenta  satis 
probare  videntur,  Plutarchum  in  vitis  Gracchorum  aliquoties 
inspexisse  Livium,  quamvis  nomen  eius  sileat.  Nec  vero  arbir 
tror  saepius  usum  esse,  cum  nonnullis  de  rebus  ab  eo  dissen- 
tiate v.  Tib.  13,  1  cf.  Liv.  ep.  38  de  triumviris  creandis;  Gai 
5  cf.  Liv.  ep.  60  de  lege  judiciaria,  qua  de  lege  infra  disseram. 
Ceterum  Livii  judicium  Gracchis  iniqum  fuisse  ex  epitome  con- 
jecerim;  Plutarchum  igitur,  qui  Gracchis  favit,  parum  est  cre- 
dibile tali  testi  multum  tribuisse. 

Quos  praeterea  historiarum  auctores  adierit  Plutarchus 
propter  ejus  silentium  et  fragmentorum  inopiam  non  licet  in- 
dagare. Missis  igitur  conjecturis  jam  praevertamur  ad  ora- 
tiones  Gracchorum,  quas  collectas  et  editas  fuisse  certiores 
nos  faciunt  Cicero  Brut  27,  104:  „Et  Carbonis  et  Tib.  Gracchi 
habemus  orationes"  et  Plinius,  qui  h.  n.  XIII.  12  tradit  Ti- 
berii  Gaique  Gracchorum  manus  apud  Pomponium  se  vidisse. 
Tiberii  quidem  orationes  Plutarcho  notas  fuisse  ipsius  verba 
signin'eant  Tib.  15,  1  :  „lóyov  tv  reo  ó^uro  ò/.f^///.V,'?^  oé  u/xyà 
JtaQalHt)l)<u.  to)v  hcL%piQ7]ftc&cov  ovx  axojtov  ip,  S&tt  r.Toro/,^/}- 
rat  TÌtr  .TiihiwÓTìjTd  xdi  jtvxvÓTijTaror  mÓQÓqJ1  Deinde  refert 
summam  ejus  orationis,   quam  Tiberius   tribunus  plcbis,   ]>ost- 

quam  M.  Octavio  intercedenti,  ne  lex  agraria  ferretur,  pote- 
statem  abrogavit,  ad  populum,  ut  excusaret  atrocitatem  rei,  Im- 
buii Hanc  tamen  orationem  a  Plutarcho  lectam  esse  minime 
prò  comperto  habuerim,  sed  ex  Fannio  facile  haurire  potuit,  quem 
orationes  in  historiam  suam  recepisse  constat.  Nec  minus  ora- 
tionem, quam  inter  lites  babuit  ob  rogationem  agrariam  in  tri- 
bunatu  suo  a.  u.  620  exortas,  de  qua  Tib.  9,  4  sq.  tradit,  du- 
bito num  ipsam  viderit.  Omnino  mibi  persuasum  est  Tib.  Gracchi 
orationes  in  manibus  Plutarchi  non  fuisse,  quarum  nullae  re- 
liquiae  supersint,  neque  ullius  praeterquam  concionis  in 
Mancinum  (cf.  Mari  Capella  p.  147  ed  Grot.)  nornen  extet. 
Sequor  enim  Ellendtium  in  hisi  eloq.  Rom.  p.  31 ,  cuius  verba 
posui:  ,,Nam  quae  Plutarchus  habet,  argumentis  vero  baud  ab- 
similia,  verbis  nihil  a  Graccho  desumptum  habeni  AvxóyQcupa 
orationum  usque  ad  Plinii  majoris  tempora  faerunt;  sed  rara 
et  inter  paucorum  amatorum  manus.  Nam  ipse  maximus  libro- 
rum  conquisitor  haec  non  habuit,  sed  vidit  apud  poetam  Poin- 
ponium  Secundum  (hisi  nai  XIII,  12).  Infra  tamen  A.  Gellii 
tempora  inopia  descriptorum  interisse  putandae  sunt;  nam 
apud  hunc  constantissimum  antiquitatis  assectatorem  multa  Gai, 
nulla  Tib.  Gracchi  orationum  mentio  est." 

Venio  ad  Gaium  Gracchum,  cujus  orationes  diu  servatas 
Plutarcho  notas  fuisso  ipse  declarat  C.  Gr.  4,  4:  ^toiavxri  fihv 
rj  mxQia  róv  lóycov  tjv  avrov ,  xcà  jtoXXà  lapslv  ex  tóv  ye- 
YQctfifiévwv  eótlv  o(ioca.u  lam  orationum  fragmenta,  quae  in 
vita  Gai  legimus  ex  ipsis  Gai  orationibus  esse  desumpta  satis 
est  verisimile ,  praesertim  cum  multarum  fragmenta  et  tituli 
celebrentur  a  Gellio ,  grammaticis  et  aliis ,  quorum  testimonia 
docent,  Gai  orationes  multo  magis  quam  fratris  Tiberii  lecti- 
tatas  et  divulgatas  fuisse.  Ex  oratione,  qua  C.  Gracchus  ac- 
cusatus,  quod  sua  sponte  e  provincia  Sicilia,  ubi  quaestor  fuerat, 
decedens  Romani  invito  praetore  redisset,  apud  censores  se 
defendit,  petita  sunt  quae  legimus  C.  Gr.  2,  5:  „èóTQaTevG&cu 
[ih>  yàg  ecprj  ócóósxa  èV/y,  tóv  dllcov  óéxa  orgarsvoftévcov  èv 
dvayxatq  ,  raftisvcov  oh  tó  OTQaTrjyó  jtaQafisfievrjxévac  tqlstI(xv, 
rov  vófiov  fisr1  svlccvtÒp  èjtavek&etv  ólóovtoq,  fióvog  óé  tóv  ótqcc- 
rsvóccfiévcDv  JiZrJQsg  rò  ficddvTtov  dosvrjvoyòg  xevòv  è^evrjvo- 
Xévcu,  rovg  ó'aZÀovq  èxjtwvrag  ov  eìórjvsyxav  olvov ,   dgyvQlov 

xcà  XQV0L0V  ft^Orovc  ósvqo  tovq  àfMpoostg  rjxew  xnuiZovrag" 
Posteriorem  sententiam  refert  Gellius  XV,  12,4,  qui  orationem 
a  C.  Graccho  ad  populum  in  concione  habitain  dicit:  ,,Itaque 
Quirites,  cum  Romani  profectus  sum,  zonas  quas  plenas  ar- 
genti extuli,  eas  ex  provincia  inanes  rettuli.  Alii  vini  ampho- 
ras,  quas  plenas  tulerunt,  eas  argento  repletas  doraum  reporta- 
verunt."  At  eadem  verba  in  duabus  C.  Gracchi  orationibus 
repetita  fuisse  nemo  crediderit.  Accedit  quod  apud  Plutarchum 
parum  apta  sunt  ad  crimen,  cujus  accusatus  erat  Gaius,  apud 
censores  refellendura  ;  apud  Gellium  autem  prorsus  quadrant 
ad  orationis  consilium,  qua  Gaius  se  bene  munere  functum  esse 
demonstrat  rationemque  factorum  suorum  reddit.  Itaque  Gellio 
ex  oratione  ad  populum  liabita  singulos  locos  ipsius  Gracchi 
verbis  afferenti  fidem  tribuendam,  Plutarchum  errasse  censeo, 
duas  illas  orationes  et  apud  censores  et  ad  populum  habitas 
in  unam  conflantem.  Adde  quod  apud  Gellium  Gracchus  dicit 
biennium  se  in  provincia  fuisse,  triennium  apud  Plutarchum, 
quorum  illud  recte  se  habet  si  annum  629/125,  quo  provinciam 
reliquit  Gracchus'  includit;  in  eadem  autem  oratione  eandem 
computationem  extitisse  haudquaquam  est  verisimile. 

Ad  orationem  vel  orationes,  quas  C.  Gracchus  tribunus 
plebis  factus  a.  u.  630  (jzaQaXaficov  dì  ttjv  àq^v  C.  Gr.  3,  2) 
habuit,  antequam  duas  illas  leges  contra  M.  Octavium  et  P. 
Popillium  tulisset  (v.  C.  Gr.  4),  pertinent  quae  Plutarchus  tradit 
C.  Gr.  3,  2  sqq  ,  ubi  breviter  orationum  Gai  de  ulciscenda  Tibe- 
rii  morte  mentione  facta  sic  concionantem  introduxit:  vficov 
ó'oqcÓptcov  £r/?y,  Ti[Uqlov  gvZoig  ovvbxojzrov  ovtoi,  xcà  óict 
fitOfjg  rrjg  jtÓÀscog  èovQsro  vexQÒg  Ix  Kajrezcottov  Qicpr/OÓfzsvog 
zig  xòv  jcotcìiìÓv.  ol  ftaliOxòpLtvoi  top  cpilow  àjitd-vrjóxov  axgi- 
xoi.  xcdroi  jiàroióv  Iotlv  ?/tulv,e[  rtg  'èycav  òlxr\v  d-avaxixrjv  [ir) 
vjcaxovti,  tovtov  Jcgòg  rag  &voag  tcottev  ìlfrovra  6aljiiyxTi]v 
àvaxaZelofrcu  tì]  oàìjiiyyi,  xcà  f/rj  jtqÓteqov  ImcptQeiv  tyrjcpov 
avT(p  rovg  ótxaorag.  ovzcog  tvXafitìg  xcj  Tteg.  vXayflévoi  mal  rag 
xQioug  r)cav.  Haec  ad  orationem  in  Popillium  dudum  alii 
rettulerunt,  siquidem  summa  sententiarum  et  verborum  con- 
cordat  cum  iis  quae  Gellius  ex  oratione  C.  Gracchi  in  Popillium 
profert   XI,  13  ;   et  optime  cum  bis  fragmentis  conciiiatur  locus 

ap.  Fest.   s.  v.  „occisitantur"  :    „Sic  C.  Gracchus  prò  rostris  in 
Popillium  :  homines  liberi  nunc  in  oppido  occisitantur." 

Ex  eadem  oratione  vel  ex  aliqua  earum,  quibus  Tiberii 
in  populum  amorem  praedicat  Gaius  vel  ad  ulciscendam  Tiberii 
niortem  cohortatur,  conjecitH.  Klapp  in  dissert.devit.Plut.au- 
ctor.  Kom.  (Bonn.  1862)  p.  31,  ea  hausta  esse,  quae  C.  Gracchus 
scripserit  Jv  xivl  ftifitico"  v.  Tib.  8,  7,  ut  unde  Tiberius  rei- 
publicae  sanandae  consilium  cepisset,  exponeret.  Verba  sunt 
haec:  ,,0  ó'àóeZcpòg  avxov  Fàtog  ev  xivi  (tifil'ico  yèyQcupev  sìg 
Nofiavziav  jcoQevófisvov  età  xrjg  TvQQrjviag  xov  Ttpégiov ,  xaì 
xrjv  8Q7][iiav  xrjg  %<DQag  OQÓvxa  xaì  xovg  yscoQyovvxag  rj  véfiov- 
xag  olxéxag  sjrsioaxxovg  xaì  ftaQfìaQovg,  xóxs  jcqcqxov  sjzì  vovv 
fialéo&ai  xrjv  {zvqìcqv  xaxóv  aggatiav  avxolg  jiolixdav"  Sed 
cut  dixerit  Plutarchus  „eV  xivi  ficftUw,"  si  quidem  orationem 
signifìcaturus  fuerit,  me  non  intelligere  fateor.  Equidem  assen- 
tior  Merklino  1.  1.  p.  37,  qui  librum  argumenti  historici  de 
Tiberio  fratre  compositum  agnovit,  eumque  probat  etiam  Nip- 
perdeius  spicil.  crit.  in  Nep.  p.  88,  ad  eundem  librum  referens, 
quae  Cicero  de  div.  I,  18,  36  narrat:  „Tib.  Gracchus  (se.  pa- 
ter) —  nonne,  ut  C.  Gracchus,  fìlius  ejus,  sriptum  reliquit,  duo- 
bus  anguibus  domi  comprehensis  haruspices  convocavit?"  et 
infra  II,  29,  62:  „C.  Gracchus  ad  M.  Pomponium  scripsit  duo- 
bus  anguibus  domi  comprehensis  haruspices  a  patre  convoca- 
tos"  cett.  Eandem  narratiunculam  de  anguibus  habet  Plutar- 
chus Tib.  1,  2  sq.,  sed  unde  fluxerit  non  comperimus.  Itaque 
quominus  verba  illa  Ciceronis  „ut  C.  Gracchus  scriptum  reli- 
quit" ad  illud  $i$tiov  Plutarchi  referantur  nihil  obstat;  eum- 
que eadem  de  re  dicat  Cicero  „C.  Gracchus  ad  M.  Pomponium 
scripsit,"  Gaius  ad  M.  Pomponium,  quem  familiarissimum  ejus 
fuisse  constat  (Plut.  C.  Gr.  16  extr.  et  17),  librum  illum  mi- 
sisse  videtur.  Quamquam  alii  Ciceronis  verba  „C.  Gracchus 
ad  M.  Pomponium  scripsit"  ad  epistolam  referunt  (v.  Meyer.  fr. 
orat.  p.  249  ed  alt.  Klapp.  1.  e.  p.  33  not.  1);  sed  nusquam 
Gracchorum  epistolae  commemorantur ,  neque  credimus  Gaium 
illa  de  narratiuncula  Pomponium  familiarissimum  in  epistola 
edocuisse.  Unde  vero  libri  notitiam  habuerint  Cicero  et  Plu- 
tarchus in  dubio  relinquimus  ;  neuter  tamen  ad  manum  habuisse 

videtur,  alioquin  accuratius  eum  memorassent  et  in  usimi  vo- 
cassent. 

Praeterea  locus  C.  Gr.  12,  2  persuadet  Plutarcho  nolani 
fuisse  orationem  Gai  in  C.  Fannium  scriptam:  „àvT£$é{h/xev 
ò  rdiog  óidyQaftfM  y,arrjyoQwv  rov  vjicìtov  y.cà  rolg  ovfiftayoig, 
av  fiévcooi,  Porjd-r/óeiv  èjzayy£Àló{.i£voq,il  quam  orationem  Cicero 
legerat  (v.  Brut.  26,  100).  Ex  qua  tamen  oratione  verba  flu- 
xerint,  quae  leguntur  C.  Gr.  4,  3  sq. ,  ignoro,  dubitoque  num 
ea  quae  afferuntur  C.  Gr.  8,  1  ex  oratione  sumpta  sint. 

Hi  sunt  fontes  omnes,  quos  in  vitis  Gracchorum  depre- 
hendi.  Omnino  patet  bis  in  vitis  totum  ex  Latinis  fontibus 
pendere  Plutarchum.  Ex  Graecis  quod  semel  citat  Polybium 
Tib.  Gr.  4,  3,  bic  Gracchorum  res  non  attigit,  fragmentum 
autem  quod  extat  13,  2  (p.  1097  Becker),  non  ea  praebet  quae 
memorat  Plutarchus.  Porro  citat  Plutarcbus  vitam  Scipionis 
Africani  prius  scriptam  Tib.  Gr.  21 ,  5  et  C.  Gr.  10,  4,  quae 
ad    nos  non  pervenit. 

His  absolutis  ad  alteram  quaestionis  partem  trans- 
gredimur,  quae  est  de  fide  et  auctoritate  Plutarchi  in  vitis 
Gracchorum.  Eam  sic  instituemus,  ut  collatis  fontibus  iis, 
qui  continuam  Gracchorum  historiam  praebent,  exploremus, 
siquando  Plutarchus  ab  illis  dissentiat,  quorum  praevaleat 
auctoritas  et  cuius  narratio  majorem  veri  speciem  prae  se  ferat. 
Iam  de  fontibus  aequalium,  quorum  plerisque  perditis  pauca 
fragmenta  supersunt,  judicium  facere  non  licet  adituque  inter- 
cepto  nescimus,  quatenus  ex  singulis  pendeat  Plutarchus. 
Neque  plus  fontibus  posterioris  aetatis  proficimus  ;  etenim  quae 
de  Gracchis  tradunt  summatim  et  nimia  brevitate  vel  inter  se 
repugnant  vel  rerum  nexu  causisque  neglectis  composita  sunt. 
Horum  autem  qui  continuam  Gracchorum  historiam  praebent, 
Velleius  Paterculus,  Florus,  Livius,  tantum  abest  ut  criticum 
judicium  de  Gracchis  afferant,  ut  nisi  Plutarcho  comparato  recte 
possint  usurpari.  Quodsi  reliquos  scriptores  circumspicimus, 
quorum  testimoniis  Plutarchum  dijudicemus  vel  suppleamus, 
haud  infimum  locum  tenet  Appianus,  qui  paulo  post  Plutar- 
chum in  primo  librorum  de  bello  civili  Gracchorum  historiam 
satis  copiose  tractavit.  Scriptoris  illius  auctoritas  eo  minus 
spernenda  est  in  historia  Gracchorum,   quod  ab  oinni  partium 

studio  alienus  optimos  fontes  secutus  est.  Dolendum  sane, 
quod  in  hac  operis  parte  suos  auctores  celat;  cum  taroen  ple- 
rumque  multos  eosque  probatissimos  adhibuerit  et  ad  tabulas 
publicas,  senatus  consulta,  inscriptiones  provocet,  haud  falli 
puto,  qui  Graccborum  quoque  historiam  diligenter  eum  e  fon- 
tibus  derivasse  censeat.  Quae  ab  aliis  scriptoribus  post  Plu- 
tarchum  tradùntur,  ut  ab  Aurelio  Victore,  Eutropio,  Gellio, 
Orosio,  aliis,  levia  sunt  et  minoris  pretii.  Quamobrem  Appia- 
num,  qui  post  Plutarchum  gravissirnus  auctor  hujus  bistoriae 
extitit,  cum  ilio  comparabimus  ;  neque  praetermitti  par  est  Vel- 
leium  Paterculum  aut  Livii  epitomen. 

Ceterum  ut  Plutarchi  vitas  Gracchorum  ex  aequo  dijudi- 
cemus,  in  universum  de  ratione  Consilio que,  quod  in  vitis  pa- 
rallelis  scribendis  sibi  proposuerat,  nonnulla  praemittamus. 
Plutarchus  multum  in  studiis  philosophicis  versatus  eam  po- 
tissimum  philosophiae  partem ,  quae  ad  mores  spectat  et  ob- 
servationem  vitae  humanae  elegit  summoque  cum  studio  excoluit. 
Id  studium  cum  ad  bistoriam  transtulisset ,  omissis  iis  quae 
nullam  vim  babent  ad  mores  formandos,  in  singularibus  histo- 
riis  virorum  clarorum  vitam  atque  mores  exposuit  ea  mente, 
ut  exemplis  virtutis  propositis  aequales  admoneret,  erigeret 
eorumque  animos  ad  virtutem  et  bumanitatem  incenderet.  Sed 
bac  bistoriae  tractandae  ratione  Plutarchus  in  reprebensionem 
multorum  incurrit,  qui  veritatem  atque  fìdem  ejus  addubitarent. 
Sane  nimium  fecit,  quod  ad  solos  mores  formandos  historiam  rettu- 
lit.  Quo  factum  est  ut  et  temporum  rationes  negligerei  utpote  quae 
nibil  ad  ingenii  morumque  cognitionem  valeant,  et  statum  rei- 
publicae  parum  curaret,  ac  plus  operae  in  privatis  quam  pu- 
blicis  clarorum  virorum  rebus  describendis  consumeret.  Itaque 
borum  imagines ,  quod  etiam  in  Graccborum  vitis  usu  venit, 
ex  domestico  usu  et  consuetudine  exprimere  studuit  et  huma- 
nae naturae  imbecillitatem  in  mitiorem  partem  convertere  alio- 
rumque  vitia  ac  perversitates  excusare  maluit  quam  vitupe- 
rare ac  perstringere.  His  praemissis  ad  id  quod  propositum 
nobis  fuit  redeamus. 


—     17 


Caput  IL 

Convenit  ad  Plutarchi  coiisilium,  quod  vitis  Gracchorum 
nonnulla  de  familia  fratrumque  diversis  moribus  atque  ingenio 
praemisit  (e.  1  et  2),  virtutibusque  duobus  fratribus  communi- 
bus  paucis  commemoratis  (e.  3),  ad  Tiberii  fratris  majoris  natu 
vitam  describendam  transit.  Atque  ea  quoque ,  quae  e.  4  legi- 
mus  de  Tiberii  cooptatone  in  collegium  augurum  sponsalibus- 
que  cum  Claudia  Appii  Claudii  filia  factis ,  deinde  de  Tiberii 
sub  Scipione  in  Africa  militantis  fortitudine  et  audacia  ejusque 
erga  comilitones  benevolentia,  consentanea  sunt  cum  Plutarchi 
Consilio-,  refert  modo  ea  ad  enucleandam  Tiberii  juvenis  morum 
ingeniique  praestantiam.  Eadem  mente  narrat  expeditionem 
a  Mancino  contra  Numantiam  infeliciter  gestam ,  cui  quaestor 
interfuit  Tiberius  (e.  5—7)-,  oblataque  occasione  Tiberii  con- 
silium  et  virtutem  aeque  ac  modestiam  et  obedientiam  erga 
ducem  praedicat  quantaque  inuocentiae  existimatione  inter 
ipsos  hostes  fuerit,  lectori  demonstrat.  His  narratis  foedus 
cum  Numantinis,  Tiberii  opera  factum,  quam  iniquo  animo  tu- 
lerit  senatus  exponit;  contra  plebem  laetam  de  eo  Tiberiique 
causae  faventem  ostendit  (e.  7).  Deinde  (e.  8,  4  sqq.)  Tiberii 
tribunatum  ejusque  rogationem  agrariam  describit.  Ut  justum 
de  ea  feratur  judicium  atque  intelligatur ,  quid  propositum 
fuerit  Tiberio  in  rebus  publicis  moderandis,  causas  quibus 
commotus  sit  Tiberius  ad  rogationem  ferendam  exponit.  Itaque 
ad  priorum  temporum  memoriam  descendens  de  ortu  agri  pu- 
blici  a  nobilibus  occupati,  de  lege  Licinia  contra  divitum  ava- 
ritiam  lata,  de  Italiae  statu  agit  (e.  &,  1 — 4).  Breviter  quidem 
et  summatim  liaec  sunt  narrata  nec  ea  qua  par  erat  diligentia, 
piane  tamen  consentiunt  cum  Appiano  (b.  e.  I,  7),  iisque  quae 
alibi  hac  de  re  legimus  comprobantur  (cf.  Sali.  Jug.  e.  41. 
Cic.  de  leg.  agr.  Ili,  4.  Sicul.  Flacc.  de  condii  agror.  ed  Goes. 
p.  2,  Hygin.  ibid.  p.  205),  ut  brevitatem  egestatemque  Plutar- 
cheae  narrationis  doleamus,  fìdes  autem  atque  veritas  minime 
sit  dubitanda.  In  hac  ergo  mala  totius  Italiae  conditione 
summam  causam  quaerit  Plutarchus  Tiberii  rogationis  ferendae, 
ut  verba  illi  descriptioni   praeposita   dare   demonstrant  (v.  e. 

7  extr.).  Hoc  ilio  quoque  libello  a  Plutarcho  infra  (Tib.  8,  7) 
citato  comprobatur,  in  quo  Tiberium  per  Etruriam  iter  facien- 
tem,  cum  et  terrae  solitudinem  et  mercenarios.  ac  barbaros 
agros  colentes  vel  pecora  pascentes  vidisset,  prirnum  ad  tales 
conditiones  reformandas  meliusque  constituendas  animum  inten- 
disse  Gaius  exposuisse  dicitur.  Praeterea  Plutarchus  causas, 
quibus  ad  rogationem  ferendam  commotus  sit  Tiberius  dicit 
Diophanis  oratoris  et  Blossii  philosopbi  adhortationes  (Tib.  8, 4) 
et  ipsius  Tiberii  honorum  et  gloriae  studium  eruditione  matris 
Corneliae  incitatum  (e.  8,  5).  Atque  per  illos  viros  Tiberium 
incitari  potuisse  ad  consilium  suum  exsequendum,  jam  Nitzschius 
„die  Gracchen  und  ihre  nàchsten  vorgànger"  p.  265  probabile 
fecit,  et  quam  magnam  in  fìliis  educandis  curam  posuerit  Cor- 
nelia omnes  sciunt.  Contra  non  juste  judicant  Cicero  et  Velle- 
ius,  quorum  ille  non  sine  partium  studio  Brut.  27  haec  scrip- 
sit:  —  „sed  eorum  alter  (se.  Tib.)  propter  turbulentissimum 
tribunatum,  ad  quem  ex  invidia  foederis  Numantini  bonis  ira- 
tus  accesserat,  ab  ipsa  republica  est  interfectus"  (cf.  Brut.  33, 
harusp.  resp.  20);  bic  II,  2,  1  haec  habet:  —  „Tib.  Gracchus- 
quo  quaestore  et  auctore  id  foedus  ictum  erat,  nunc  graviter 
ferens  aliquid  a  se  pactum  infirmari ,  nunc  similis  judici  vel 
poenae  metuens  discrimen  tribunus  plebis  creatus  -  descivit  a 
bonis."  His  causis  a  Cicerone  et  Velleio  allatis  contradicit 
Appianus  (e.  11  init.)  neque  consentanea  sunt  cum  iis,  quae 
de  moribus  Tiberii  ejusque  via  ac  ratione  legis  agrariae  per- 
ferendae  comperimus  (e.  9.  sqq.).  Viris  enim  summa  virtute 
et  auctoritate  consultis  (Tib.  9,  1  cf.  Cic.  academ.  II,  5,  13) 
legem  agrariam  rogavit  Tiberius,  qua  ditiorum  hominum  Lici- 
niam  legem  defraudantium  avaritiae  conatus  est  occurrere 
(9,  1).  De  ipsa  lege  pauca  memorat  Plutarchus,  qui  omissis 
iis,  quae  ad  rerum  scriptorem  pertinent,  neque  legem  piane 
enarravit,  neque  quo  momento  fuerit  historico  lectori  demon- 
stravit,  sed  tantum  affert,  nunquam  mitiorem  ac  moderatiorem 
legem  latam  fuisse,  quae  eos,  qui  supra  modum  agros  publicos 
possiderent,  non  modo  remissa  legitima  multa  sed  potius  pe- 
cunia damno  restituto  (tl^v  jtQoaXafi^dvovrag),  agros  reddere 
jusserit  (Tib.  9,  2).  Hanc  vero  compensationem  nullius  scriptoris 
testimonio  firmari  video.     Contra  narrat  Appianus,    Tiberium 

iis,  qui  lege  cogerentur,  ut  agros  redderent,  quos  supra  uiodum 
possiderent,    satis   magnani   coinpensationem  perpetuam  atque 
immunem    agri    publici    quingentorum    jugerum    possessionem 
iisque,    qui   liberos   haberent,    singulis   ducenta  quinquaginta 
jugera  praeter  ea  pollicitum  esse.    Sic   enim  puto  interpretan- 
da  esse  verba  Appiani  (11  exti\):   —    r?)v  èsalgerov   àvsv   xi- 
firjg  xTÌjaiv  èg  ahi  ptftacov  exaórm  jtsvxaxoolcov  jcU&qcov,  tcccì 
jtcuoìv,  olg  eloì  jzctlòeg,  txàorco  xaì  xovzcov  za  ?]tuioea.  —  Nec 
tamen    eam  Plutarchi     compensationem    refellendam   arbitror. 
Sunt  quidem,  qui  ex  Appiani  silentio  argumentari  velint,  com- 
pensationem illam,    quam    ex   jure    nemo    postulare    potuerit, 
omnino  non  rogasse  Tiberium,  cum  et  ipse  potuerit  praevidere, 
fore  ut  illa  compensatio  in  summas  difficultates  incurrat  et  rei- 
publicae  immani  sit  sumtui  eamque   ob  causam  ipsi  legi  agra- 
riae  magis  obsit  quam  prosit  (v.  Appian  iibersetzt  von  G.  Zeiss 
t.  II  p.  16  noi).     At  vero  talis   compensatio,  qualem  lege  Ti- 
berii  constitutam  fuisse  Plutarchus  dicit,  non  prima  fuit  in  re- 
publica  Romana  semelque  jam  facta  erat  priori  tempore.   Con- 
stat  enim  a  senatu  P.  Lentulum  praetorem  urbanum  in  agrum 
Campanum,  qui  a.    543/211  ager  publicus  factus  erat  quemque 
privati  sine  discrimine  passim  possederant,  missum  esse  e.  a. 
589/165,  ut  privatos  agros  pecunia  pnblica  coemeret  et  in  pu- 
blicum  recuperaret.    Quae  a  Cicerone  (de  leg.  agr.  II,  30,  82) 
et  Livio  (42,  19)  breviter  narrata  nunc  fragmentis  quoque  Grani 
Liciniani  (p.   15  ed.  Bonn.)  piane  comprobantur.     Quod  si  ita 
est,  baud  vero  absimilis  videtur  compensatio,    quam  una  cum 
lege  agraria  Tiberium  rogasse  auctor  est  Plutarchus ,    qui  eam 
modo  commemora vit,  ut  legem  agrariam   quam  mitissime  con- 
ceptam  ostenderet  atque  crimen  acerbitatis  excusaret.     Eidem- 
que  Consilio  respondet,   quod  causas  ab  adversariis   contra  Ti- 
berii  legem  prolatas  (cf.  App.  10.  Cic.  de  off.  II,  23. Fior.  III,  13) 
tacet,  ipsum  autem  Tiberium  suae  partis  causas  longiore  ora- 
tione  explicantem  facit  (e.  9,  4  sq.).     Deinde  tres  illae  concio- 
nes,  quibus  de  Tiberii  lege  decretum  est,  enarrantur  (Tib.  10 — 12 
cf.  App.   12).     In  prima  cum  M.  Octavius  Tiberii  collega  in  tri- 
bunatu  summis  precibus  divitum  persuasus  ac  fere  coactus  legi 
recitandae  intercederet ,  Tiberius  propter  intercessionem  vehe- 
menter  incitatus  legem  suam   tam  leniter  conceptam  abrogavit 

aliamque  promulgavit   „r]óia)    rs    rolq    uzoXXoìq  xcà   o^oóqots 
qov    mi  zovg  dÓLxovzagu     (Tib.  10,  2),   qua  ii,    qui    contra 
priores  leges  agros  publicos  possiderent,  jussi  sunt  ex  posses- 
sione recedere.    Hac  lege   acriore  Tiberius  priorem   legem  re- 
novavit,  sed  omissis  lenioribus  ac  moderatioribus  addidamentis 
(Plut.  Tib.  9,  2.  App.  11  extr.).    Nihil  hac  de  lege  acriore  le- 
gimus  apud  Appianum,  qui  modo  afferà,  Tiberium  de  interces- 
sione Octavium  objurgasse  concionemque  in  posterum  diem  dis- 
tulisse.     Hoc  tamen   Appiani  silentium  minime   nos  cogit,   ut 
fidem   bac  de  re  abrogemus  Plutarcho,   cum   nulla   causa  nisi 
fontium,  quos  inspexerit,  auctoritas  excogitari  possit,  cur  hanc 
legem    acriorem    commemoraverit.      Neque     assentiri    possum 
Nitzschio,  qui  1.  1.  p.  441  coli.  p.  305  hanc  legem  acriorem  in- 
tercessione Octavii  provocatam  ad   sola  ducenta  quinquaginta 
illa  jugera ,    quae  Appianus   (e.  1 1  extr.)   dicit  sed  Plutarchus 
omisit,  pertinere  conjicit  et  ad  eandem  legem  acriorem  etiam 
verba  epit.  Livii  58:    ,, promulgavit  et  aliam  legem   agrariam, 
qua  sibi  latius  agrum  patefaceret ,  ut  iidem  triumviri  judicarent, 
qua  publicus  ager  qua  privatus   esset"   ref erenda  esse   censet 
(p.  441);  cum  nihil  nos  cogat,  ut  intercessione  Octavii  commo- 
tum  putemus  Tiberium  ad  legem  illam  rogandam ,  quam  Livius 
dicit,  contra  rectius  atque  probabilius  videatur   accipere,   tum 
demum,  cum  in  difficultates  gravissimas  triumviri  legem  agra- 
riam exsecuti  incurrerent,    commotum   sive  coactum  esse  Tibe- 
rium,  ut  legem   illam   tulerit  (cf.   Mommsen  ròm.    gesch.  II, 
p.  88  ed.  III).     Quae  deinde  narrat  Plutarchus  (Tib.  10,  4—7) 
de  certaminibus  inter  Tiberium  et  Octavium  de  lege  agraria  in 
foro  exortis,    de  constantia   et  temperantia  ab   utroque  in  iis 
probata,  de  compensatione  Octavio,  cui  lex  agraria  imminebat, 
ab  ipso  Tiberio  oblata,  quam  male  ac  perverse  attulit  Plutar- 
chus ,  ut  Tiberii  aequam  voluntatem  lectori  ostenderet ,  denique 
de  ratione  a  Tiberio  inita,  ut  rogationem  legis  perferret,  haec 
omnia  praeterit  Appianus,  qui  prima  illa  conclone  narrata  sta- 
tini ad  alterarli  transit,   ubi  magna   suorum   caterva   stipatus 
Gracchus  apparuit   (App.    12).      Cum   in  hac   quoque    conclone 
partes  non   consentirent  Tiberius,   ut  Plutarchus  refert  (e.  11), 
Manlio   et  Fulvio   viris  consularibus   suadentibus,  in   senatum 
se  contulit ,  sed  locupletibus  auctoritate  in  eo  praevalentibus 

nihil  confecit.  Deinde  in  concionem  reversus,  cum  nihil  inex- 
pertum  omisisset  nihilque  precibus  effecisset,  a  tribunatu  colle- 
gam  Octaviuni  amovere  studuit.  Itaque  in  posterum  diem  con- 
cione  prolata,  cum  incoepto  dimoveri  nequiret  Octavius,  Grac- 
chus  ei  tribunatum  populi  suflragiis  abrogavit  (e.  12).  Haec 
omnia  fere  eadem  legimus  apud  Appianum,  qui  tribunatu 
Octavio  abrogato  verbis  „òialadòv  djteóìÓQaozt"  (se.  Oct.,) 
complectitur  quae  latius  exposuit  Piutarchus   12,  4,  5. 

Atque  hanc  Tiberii  rationem  legis  perferendae,  qua  rei- 
publicae  leges  ex  antiquissimis  temporibus  sacratas  ofìendit, 
injustam  ac  violentam  jam  veteres  improbarunt ,  imino  etiam 
solidam  rebellionem  ac  seditionem  vocarunt  et  ipsius  auctoris 
interitum  ab  ea  repetierunt  (cf.  Cic.  prò  Mil.  27,  72  de  legg.  Ili, 
IO,  24.  Brut.  25,  95).  Ipse  Piutarchus  eam  „t(*yoi>  oc  UafUftov 
ovó'tjtaixtg"  dicit  (Tib.  11,  2),  et  quam  veliementer  ea  plebis 
animos  perculerit  dare  ac  dilucide  ejus  verba  pronuntiant 
e.  15,  1.  Nihilo  niinus  longiore  oratione  Tiberium  atrocitatem 
rei  excusantem  facit  [e.  15,  2 — 5),  nec  quidquam  mali  contra 
rempublicam  molitum  esse  Tiberium,  cum  tribunatum  Octavio 
abrogaret  ideoque  ejus  rationem  legis  perferendae  improban- 
dam  quidem ,  sed  non  condemnandam  esse  explanare  studet. 

Lege  periata  tres  viri  ex  lege  creantur  ipse  Tib.  Grac- 
chus  cum  Gaio  fratre  et  Appio  Claudio  socero  ^Plut.  Tib.  13,  l). 

Apud  Appianum ,  antequam  triumviri  creantur ,  in  Octavii 
locum  plebis  tribunum  factum  esse  legimus  Q.  Mummium,  quem 
Mucium  nominat  Piutarchus  quemque  post  triumviros  creatos 
plebis  tribunum  factum  esse  scribit  (e.  13,  2).  Sed  nescio  an 
recte  Mucius  legatur  in  ejus  exemplaribus  et  in  Orosio  5,  8 
Minucius;  varietatem  istam  librariorum  culpa  provenisse  su- 
spicor.  Quae  deinde  legimus  apud  Plutarchum  de  difficultatibus 
Tiberio  legem  agrariam  exsequenti  a  locupletibus  et  senatu 
paratis  (Tib.  13,  2 — 4),  de  funere  familiari  cuidam  Tiberii  facto 
(13,  4,  5),  de  lege  a  Tiberio  rogata,  ut  pecunia  testamento  re- 
gis  Attali  populo  Romano  relieta  iis,  qui  Sempronia  lege  agrum 
acciperent,  divideretur  (14,  1,  2),  de  controversiis  inter  Tibe- 
rium et  senatum  inde  excitatis,  de  Tito  Annio,  quem  non  [ani 
eloquentem  quam  in  rogando  respondendoque  proniptum  et  ar- 
gutum    fuisse    ideoque    veliemenler    Tiberio    insLIlis.se    scribit 

(14,  3—6),  de  his  omnibus  nihil  refert  Appianus.  Sed  Livium 
ex  parte  quidem  his  de  rebus  disseruisse  satis  perspicuum  est 
ex  epitome  lib.  58,  qua  Plutarchi  narrationem  in  universum 
firmari  videmus.  Inter  leges  a  Tiberio  latas  enumerat  Livius 
legem,  qua  constitutum  est,  ,,ut  iidem  triumviri  judicarent, 
qua  publicus  ager  qua  privatus  esset,"  quam  omiserunt  Plutar- 
chus  et  Appianus  quamquenon  recte,  ut  supra  docui,  Nitzschi- 
us  ad  illam  acriorem  legem  (Plut.  Tib.  10)  referendam  esse 
censuit.  Deinde  mentionem  fecisse  Livium  legis  de  pecunia 
regis  Attali  promulgatae  et  controversias  hac  de  lege  inter 
Tiberium  et  senatum  memorasse  epitome  docet.  Num  vero  ro- 
gationes  enarraverit  Livius,  quibus  alterum  tribunatum  petens 
Tiberius  plebem  sibi  conciliare  studuerit,  ut  Plutarchus  tradi- 
dit  (Tib.  16,  1),  ex  epitome  dijudicari  nequit.  Sed  Dio  Cas- 
sius  (fragm.  88)  earum  mentionem  fecit  et  eam,  qua  judicia  se- 
natoribus  eriperentur  equitibusque  transferrentur ,  quam  Scipio 
Africanus  dissuasisse  dicitur  (Macrob.  Sat.  2,  10),  etiam  Flo- 
rus  III,  17  testatur,  qui  utrique  Graccho  legem  judiciariam 
vindicare  videtur  bis  verbis  :  „ Judiciaria  lege  Gracchi  diviserant 
populum  Romanum  et  bicipitem  ex  una  fecerant  civitatem.1' 
Itaque  Plutarcho  hac  de  lege  fìdem  non  derogaverim,  ut  fecit 
Ahrens  „die  drei  volkstribunen  Tib.  Gracchus,  Drusus  u.  Sul- 
picius"  p.  29,  qui  Tiberium  legem  judiciariam  promulgasse 
contra  Plutarchi  auctòritatem  negat.  Omisit  has  leges  Appia- 
nus, qui  triumviris  summo  cum  gaudio  plebis  nec  minore  cum 
dolore  locupletum  creatis  (e.  13)  Gracchimi  sibi  ab  inimicorum 
multitudine  atque  senatus  invidia  metuentem,  ne  potestate  depo- 
sita reus  fieret,  iterum  in  annum  sequentem  tribunatum  petisse 
senatumque  hoc  non  sine  summo  reipublicae  detrimento  futu- 
rum  judicantem  ejus  conatus  via  quacumque  impedivisse  docet 
(e.  14).  Quae  deinde  refert  Appianus  de  comitiis  valde  turbu- 
lentis  multo  uberius  atque  accuratius  tractata  sunt  quam  quae 
apud  Plutarchum  (Tib.  16,  2)  de  iis  leguntur.  Sed  prorsus 
discrepant  ea  quae  haec  comitia  sequuntur.  Apud  utrumque 
Gracchus  comitiis  in  posterum  diem  prolatis  plebis  auxilium 
implorans  forum  incedit  (Plut.  Tib.  16,3;  App.  14);  disceditapud 
Plutarchum  protectus  a  plebe  per  noctem  domum  ejus  custo- 
diente  et  prima  luce  adversis  auspiciis,  Blossio  vix  eum  commo- 

vente,  in  Capitolium  scandit  (Tib.  17).  Contra  Appianus  Grac- 
chimi modo  tristem  et  afflictum  exhortationibus  suorum  piane 
immutatum  ostendit  et  nocte  sociis  collectis  signoque  cum  iis 
composito  mane  aedes  in  Capitolio  eum  obsidentem  lacit 
(App.  15);  cumque  divites  obsistant,  quominus  suffragia  de 
Graccho  ferantur ,  signo  dato  ad  pugnam  concurritur  caedeque 
facta  ipse  Tiberius  cum  multis  suis  interficitur  (App.  15.  16). 
Contra  apud  Plutarchum  Fulvius  Flaccus  nuntium  affert,  mor- 
tem  Tiberii  a  divitibus  in  senatu  constitutam  esse;  cumque 
Tiberius  hoc  suis  indicans  dexteram  capiti  imponat,  adversa 
nobilitas  in  foro  praesens  diadema  Tiberium  poscere  clamitans 
in  senatum  properat  et  consulem  postulat,  ut  servet  rempublicam 
et  tyrannum  vi  compescat  Qui  cum  tergiversetur ,  Scipio  Nasica 
pontifex  maximus  senatores  invitat ,  ut  se  sequantur  ;  quem  mox 
secuta  nobilitas  in  Capitolium  pergit,  plebis  coetus  ibidem  discutit 
et  deinde  Tiberius  cum  trecentis  suorum  subselliorum  fragmentis 
et  fustibus  occiduntur  (Plut.  Tib.  18,  19;  cf.  Veli.  II,  3). 

Ex  hac  comparatione  cognoscas,  magnam  illam  diversi- 
tatem  inter  Plutarchi  narrationem  et  Appiani  non  tam  in  rebus 
gestis  ab  utroque  narratis,  quam  in  explicandis  iis  atque  ex- 
planandis  consistere.  Plutarchus  enim  in  tam  tristi  exitu  im- 
paratum  ac  magis  innocentem  ostendit  Tiberium,  contra  in  par- 
tem  adversariam  crimen  malitiae  acvis  congerit  (cf.  Tib.  20,  2). 
Sed  cavendum  est,  ne  nimiam  hac  de  re  fidem  habeamus  Plu- 
tarcho ,  quem  saepius  docuimus  id  potissimum  egisse ,  ut  in  Ti- 
berii consiliis  at  incoeptis  summam  aequitatem  infuisse  osten- 
deret  atroci tatemque  rerum  ab  eo  contra  senatum  gestarum 
quantum  fieri  potuit  excusaret.  Contra  Appianus ,  qui  brevius 
et  angustius  hanc  rem  tractavit,  paratum  Tiberium  ad  dimi- 
candum  ac  minus  innocentem  fecit  ejusque  narratio,  ut  opinor, 
propius  vero  accedit.  Nam  obstinate  et  acriter  nec  sine  ullo 
odio  atque  invidia  Tiberium  rem  suam  agitasse  ipse  Plutarchus 
infitiari  nequit  (cf.  Tib,  10,  5  sqq,  11,  2;  13,  5;  1G,  2),  tanto 
que  in  discrimine,  utriusque  partis  animis  tam  graviter  com- 
motis  et  exacerbatis ,  Tiberium  nullo  resistente  consilium  suum 
sese  exsecuturum  sperasse,  nec  sociis  ad  omnes  casus  instru- 
ctis  in  concionem  venisse,  difficile  est  creditu.  In  tanta  tamen 
aequalium  fontium  inopia  certius  hac  de  re   dijudicari  nequit. 

Fontes  autem  aequales  ipsos  inter  se  distulisse  valde  suspicor, 
cum  in  rebus  tam  turbulentis  ac  cruentis  eorum  quoque,  qui 
ipsis  rebus  interfuerunt  indicia  inter  se  admodum  contraria 
eademque  postea  in  libros  historicos  translata  fuisse  facile  sit 
ÌDtellectu.  Ideoque  extremam  vitae  Tiberii  parteni  ab  Appiani 
narratione  aliquantum  differe  haud  miror,  cum  utriusque  nar- 
ratio  exorta  videatur  ab  auctoribus,  qui  ipsis  rebus  interfue- 
runt easque  literis  mandarunt.  Atque  Appiani  auctor  eorum 
Consilia  ac  conatus,  qui  cum  plebe  stabant,  melius  cognovisse 
videtur  quam  eorum,  qui  erant  partis  senatus,  cum  Appianus, 
qui  supra  jam  disceptationes  inter  tribunos  in  comitiis  habitas 
(cf.  App.  14)  accuratius  perscripserat ,  etiam  Consilia  a  Tiberio 
sociisque  ultima  nocte  capta  exposuerit  et  omnino  majore  cum 
constantia  ac  firmitate  Tiberium  consilium  suum  exsequentem 
fecerit,  quam  Plutarchus-,  qui  auctori  suo  altercationes  debuit 
in  curia  ante  Tiberii  caeclem  factas,  quas  accuratius  exscripsit; 
sicuti  etiam  ea,  quae  de  Fulvio  Fiacco  et  de  errore  legimus, 
quo  discrimen  adductum  est,  ex  eodem  fonte  hauserit.  Piane 
ergo  consenserim  Nitzschio ,  qui  1.  1.  p.  442  hac  de  re  haec 
verba  facit:  „Uns  will  es  nicht  anders  beduuken  als  horteu 
wir  bier  die  freilich  verarbeiteten  relationen  zweier  augenzeu- 
gen  u.  theilnebmer  an  den  ereignissen ,  die  im  ganzen  mit  ruhe 
u.  wahrheitsliebe  den  ereignissen  folgten"  et  p.  443:  „man 
glaubte  nur  zwei  manner  zu  horen,  die  dasselbe  in  verschie- 
dener  stimmung  erlebt,  die  auch  unter  verschiedenen  ansich- 
ten  referirten ,  aber  docb  dieselben  hauptfacta  festhielten.  Nur 
in  den  sturmischen  letzten  tagen  wicben  sie  von  einander  ab." 
Sequenti  e.  20,  2  occisorum  cadavera  non  sepulturae  data 
sed  in  Tiberim  projecta  esse  narrat  Plutarchus  consentiens  cum 
Appiano  (b.  e.  16  extr.  cf.  Veli  II,  6).  Deinde  inquisitiones 
describit  in  eos,  qui  a  Gracho  steterant,  habitas,  quas  omisit 
Appianus ,  quamvis  quaestiones  post  Gai  interitum  in  ejus  ami- 
cos  habitas  infra  commemoret.  Ex  Appiani  vero  silentio  non 
sequitur,  ut  fìdem  dubitemus  Plutarchi,  cum  etiam  ex  Valerio 
(IV,  7,  1)  constet,  a  senatu  consulibus  mandatum  esse,  ut  in 
Gracchanos  more  majorum  anima dverterent.  Nec  tamen  mul- 
tos  attigisse  videntur  illae  quaestiones,  cum  pauca  de  iis  no-- 
bis  sint  nota.     Plutarchus  autem  diligentius  eas  perscripsit,  ut 

Tiberii  ejusque  partis  causae  lectorem  conciliaretadversariorum- 
que  crudelitatem  atque  duritiein  patefaceret.  —  Quae  de  morte 
Diophanis  oratoris  et  C.  Villii  tradit  (e.  20,  3)  nusquam  alibi 
leguntur.  Quaestionem  autem  Blossio  Cumano  corani  consu- 
libus  factam  (Plut.  20,  3  sq.)  Cicero  quoque  et  Valerius  com- 
memorant,  ita  tamen,  ut  Plutarchus,  qui  Nasicam  in  ea  quae- 
stione  loquentem  facit,  falsa  tradidisse  et  in  errore  versatus 
putandus  sit.  Quaestioni  enim,  quam  dicit  Plutarchus,  Rupi- 
lius  et  Popillius  Laenas  consules  adfuerunt,  ut  Cicero  docet 
(de  ainicit.  11)  et  Valerius  (IV,  7,  1).  Atque  illi  consules  fue- 
runt  a.  622/132  (cf.  Fischer  zeittafeln  s.  a.  622);  Nasciam  vero, 
pontificem  maximum  jam  a.  621/133  (v.  App.  16),  a  senatu, 
qui  valde  ei  timebat  de  plebe  propter  Tiberii  caedem  vehementer 
odio  atquo  ira  incensa,  in  Asiam  praetexta  causa  missum  esse 
ipse  Plutarchus  memorat  (Tib.  21,  3);  cumque  jam  a.  623/131 
ei  Licinius  Crassus  in  pontificatu  successisset ,  qui  eo  anno 
consul  et  pontifex  maximus  a  senatu  cum  exercitu  adversus 
Aristonicum  in  Asiam  missus  est,  ut  ex  Li  vii  epit  59  comperi  - 
mus,  Nasica  a.  622/132  mortem  obisse  putandus  est,  cumque 
aliquamdiu  jam  in  Asia  commoratus,  ov  (sera  xoXvv  xqÓvov, 
ut  ait  Plutarchus,  mortuus  sit,  jam  ante  eas  quaestiones  a. 
622/132  Romae  Rupilio  et  Laenate  coss  habitas  Nasicam  ex 
Italia  abisse  conjecerim.  Cui  opinioni  consentaneum  est,  quod 
Cicero  (Lael.  11)  et  Valerius  (IV,  7,  1)  non  Nasicam,  quem 
Plutarchus,  sed  Laelium  in  ea  quaestione  cum  Blossio  dispu- 
tantem  faciunt.     Cf.  Nitzsch.  p.  329  noi  3. 

Idem  Licinius  Crassus,  quem  supra  diximus  a  senatu 
consulem  et  pontificem  maximum  a.  623/131  in  Asiam  missum 
esse,  post  Tiberii  mortem  in  ejus  locum  triumvir  creatus  erat, 
ut  auctor  est  Plutarchus  (Tib.  21,  1);  sed  non  diu  munere 
functus  esse  videtur,  cum  an.  621/133  peracto  triumviri  munere 
abdicarent.  Appianus  eum  ignorat,  qui  minus  accurate,  Ti- 
berio caeso  et  Appio  Claudio  defuncto ,  Fulvium  Flaccum  et 
Papirium  Carbonem  Graccho  minori  triumviros  additos  esse 
tradit  (App.  18).  —  Quae  extremo  capite  (21)  de  Scipione  Afri- 
cano ejusque  de  morte  (vit.  Gai  e.  10,  4  sq.)  Plutarchus  tradi- 
dit,  aliorum  scriptorum  testimoiis  satis  comprobantur.  (cf.  App. 
19.  Veli.  II,    1.  Liv.  cp.  59.  Val.  Max.  VI,  2,  3.  Aur.  Vict.  58). 

Satis  mihi  haec  omnia,  quae  de  vita  Tiberii  exposuimus, 
evincere  videntur ,  multum  quidem  in  ea  sed  non  absolute  va- 
lere auctoritatem  Plutarchi,  qui  summa  quidem  rerum  compo- 
suit,  ut  ex  comparatione  cum  aliis  scriptoribus  imprimis  cum 
Appiano  vidimus  eodemque  fere  ordine,  si  extrema  excipias, 
res  narravit,  ita  tamen,  ut  postpositis  iis,  quae  ad  rempublicam 
pertinent,  ea  potissimum  elegerit,  quae  ad  illustrandos  Tiberii 
mores  apta  putavit,  eodemque  Consilio  ipsius  Tiberii  contra 
senatum  et  rempublicam  res  gestas  in  mitiorem  partem  con- 
vertere studuerit.  In  universum  autem  constat,  diligentissime 
Plutarchum  fontes  inspexisse,  nec  minus  Appianum,  cujus  nar- 
ratio  strictior  quidem  et  angustior,  sed  certior  et  interdum  pro- 
babilior  videtur.  Sed  ad  firmandum  hoc  judicium  atque  defi- 
niendum,  quatenus  fontes  aequales  uterque  adierit,  accuratius 
in  vitam  Gai  inquiramus  oportet. 

De  vita  Gai  Gracchi  fere  eadem  valent,  quae  de  Tiberii 
vita  exposuimus  ;  non  continuam  Gai  Gracchi  historiam  Plutar- 
chus  composuit,  sed  ea  tantum  elegit ,  quae  apta  sibi  visa  sunt, 
ad  Gai  mores  adumbrandos,  quo  factum  est,  ut  multa  ad  hi- 
storiam pertinenza  omiserit,  alia  non  ea  qua  par  erat  diligentia 
composuerit,  quin  etiam  ita  perturbare  ac  miscuerit,  ut  per- 
difficile  sit,  ea  quae  refert  Plutarchus  cum  iis  comparatu,  quae 
ab  aliis  scriptoribus  de  Gaio  nobis  sunt  tradita.  Ex  iis,  quae 
de  Gaio  ante  primum  tribunatum  legimus  (e.  1—3),  nihil  com- 
perimus  de  oratione,  qua  legem  C.  Papirii  Carbonis  de  tribu- 
nis  plebis  refìciendis  a.  623/131  suasit  (cf.  Liv.  ep.  59.  Charis. 
p.  143,  116,  119,  132);  neque  mentionem  fecit  orationis,  qua 
legem  Penni  de  peregrinis  dissusit  a.  628/126  (Festus  p.  286. 
Cic.  de  offic.  Ili,  11).  His  orationibus  et  oratione  prò  Vettio, 
familiari  suo,  qua  primum  apud  plebem  nomen  et  famam  me- 
ruit  (Plut.  Gai  1,  3),  opinio  illa  orta  esse  videtur,  insatiabili 
cupiditate  favoris  populi  inflammatum  fuisse  Gaium  multoque 
studiosiorem  causae  populi  Tiberio  (Plut.  Gai.  1,  5),  cui  opi- 
nioni (ibid.)  resistit  Plutarchus  his  verbis:  „ovz  fyei  ^ovtm  rò 
àXrj&éq,  àXX  sotxsv  vx?  dpdyxrjg  twog  fiàXXov  ovtog  rj  Jigoai- 
géóecog  èfursóslv  sìg  ttjv  jroXtrsiav"  et  ad  firmandum  hoc  judi- 
cium somnium  illud  Gai  affert  (1,  6),  quod  narrat  Cicero  de 
divin.  I,  2Q.    Atque  Gaium  adhuc  adolescentem  a  rebus  publi- 

cis  quantum  potuerit  se  abstinuisse,  Plutarcho  (1,  1)  credide- 
rim;  sed  prorsus  et  in  omne  terapus  animum  abducere  vomisse 
a  rebus  publicis  gerendis  ac  sola  necessitate  coactum  eas  sub- 
isse, ut  opinatur  Plutarchus  (1,  5  sq.),  non  affìrmaverim,  cum 
parum  hoc  respondeat  Gai  moribus  et  ingenio  orationibusque, 
quas  modo  citavi,  quibus  aperte  professus  est  Gaius,  se  non 
discedere  a  mente  et  consiliis  fratris  atque  abhorrere  ab  opti- 
matibus,  satis  refutatur. 

Quae  e.  2  legimus  de  Gai  quaestura  in  Sardinia  ejusque 
de  praestantia  ac  virtute  in  ea  probata  solus  Plutarchus  tra- 
didit,  qui  orationis  quoque,  quam  Gaius  ex  Sardinia  sponte 
sua  Romam  reversus  apud  censores  habuit,  nonnulla  reliquit 
(e.  2.  5).  Haec  supra  jam  exposuimus  mixta  esse  a  Plutarcho 
ex  oratione  apud  censores  habita,  quam  praeter  Plutarchum 
etiam  Cicero  (orat.  70)  et  Charisius  (I  p.  61)  commemorant,  et 
ex  oratione  ad  populum  in  concione  habita,  quam  dicit  Gel- 
lius  (XV,  12).  Conjunxit  haec  fragmenta  apud  Gellium  et  Plu- 
tarchum H.  Meyerus  Orat.  Rom.  Fragm.  p.  23  L  ed  alt.  secu- 
tus  Madwigium,  qui  de  ea  re  haec  tradidit  in  Opusculis  p.  85 
not.  2:  „Hujus  orationis  quae  a  Cicerone  et  a  Charisio  apud 
censores  appellatur ,  eadem  verba ,  quae  Plutarchus  graece,  Gel- 
lius  XV,  2  latine  posuit,  pluribus  adjectis.  Ibi  ad  populum 
in  concione  habita  dicitur.  Censores  concionem  advocabant  et 
dare  doterant."  Nusquam  vero  in  concione  censores  reis  jus 
dixisse  invenimus,  nisi  quod  legimus,  post  damnationem  sae- 
pius  coram  populo  causam  cjus  quaesitam  esse  sufì'ragiisque 
populi  Romani  saepenumero  censorias  subscriptiones  esse  de- 
letas,  si  reus  ad  populum  provocaret  crimineque  se  liberaret 
(v.  Plut.  Cat.  maj.  17,  5;  Flamin,  19,  1  sq.;  Liv.  IX,  30-,  Cic. 
prò  Cluent.  43;  cf.  Gòttling  gesch.  d.  rom.  staatsverf.  p.  340). 
In  eadem  causa  fuisse  videtur  Gaius,  quem  cum  ex  Sardinia 
redisset  censores,  quia  sponte  sua  provinciam  deseruisset, 
adesse  jusserunt.  Hoc  saepius  factum  esse  invenimus  ad  no- 
tam  censoriam  constituendam  (v.  Geli.  4,  20.  Liv.  24,  18.  Veli. 
2,  10.  cf.  Lange  rom.  altert.  I  p.  680  ed.  alt).  Hic  orationem 
habuit  Gaius,  cujus  nonnulla  apud  Plutarchum  leguntur,  quam- 
que  Cicero  et  Charisius  commemorant,  ut  supra  diximus.  Qua 
de  re  cum  multi  dubitarent,  cur  apud  censores  accusatus  lue- 

rit  Gaius,  haec  tradidit  Madwigius  in  Opusc.  p.  85:  „C.  Grac- 
chum,  quum  ex  Sardinia,  in  qua  prò  quaestore  fuerat,  redisset, 
apud  censores  accusatum  esse  Plutarchus  dicit  et  se  oratione 
defendisse.  Id  fieri  vix  potuit  nisi  in  equitum  recognitione  et 
transvectione,  in  qua  notissimus  est  hic  accusandi  mos.  Grac- 
chus  itaque,  cum  a.  628  quaestor  factus  in  senatum  venisset, 
a.  630  equum  publicnm  habuit."  At  vero  illam  equitum  re- 
cognitionem,  quacum  false  Madwigius  conjunxit  equitum  trans- 
vectionem  quotannis  Idibus  Quintilis  celebratam  (v.  Lange 
ròm.  altert.  IT,  81  sq.\  semper  cum  censu  quinto  quoque  anno 
habito  conjunctam  fuisse  et  post  eum  factam  esse  scimus 
(v.  Liv.  29,  37;  43,  16;  44,  16).  Proximum  autem  lustrum  a. 
629/125,  Gaio  in  Sardinia  absente,  a  Cn.  Servilio  Caepione  et 
L.  Cassio  Longino  censoribus,  qui  eo  anno  magistratum  inie- 
rant  conditum  erat,  ut  ex  Liv.  epit.  60  scimus  (v.  Fischer  zeit- 
tafeln  a.  629);  census  itaque  eodem  anno  habitus  erat  atque 
illa  equitum  recognitio  jam  facta,  cum  C.  Gracchus  630/124  Ro- 
mani rediret;  ideoque  in  errore  mini  videtur  versari  Meyerus, 
qui  Madwigium  secutus  in  illa  equitum  recognitione  C.  Grac- 
chum  ignominia  notasse  censores  equumque  publicum  ei  ade- 
misse  censet  (Orat.  Rom.  fr.  p.  230).  Neque  assentiri  possum 
Madwigio,  qui  C.  Gracchum  quaestorem  factum  a.  628  in  se- 
natum venisse  censuit,  cum  constet ,  quaestores  magistratum 
gerentes  modo  in  senatu  adesse  jus  habuisse  et  munere  functo 
secundum  legem  Oviniam  proxima  senatus  lectione  in  senatum 
receptos  esse  (Lange  rom.  altert.  I  p.  744  sq.  II.  325).  Grac- 
chus itaque  a.  628  quaestor  factus,  cum  a.  630  Romam  redis- 
set, proxima  senatus  lectione  in  senatum  a  censoribus  erat  le- 
gendus.  Hoc  vero  nota  illa  censoria  prohibuit,  cum  censores 
quemque  ignominia  notatum  in  senatus  lectione  praeterire  pos- 
sent  (v.  Liv  27,  11.  34,  44.  38,  28\  Contra  eam  ergo  notam 
censoriam,  cum  nihil  profecisset  oratione  apud  censores  habita, 
oratione  ad  populum  in  conclone  se  defendit  et  purgavit  ;  „otrro?, 
ut  ait  Plutarchus  2,  4,  fiETéórrjOe  zàq  yvcófiag  róv  dxovoàvxcov 
<x>c  àjcsZ&eZi'  ìjóixrjo&ai  xà  ntyiOra  óó^ag." —  Itemque  C.  Grac- 
chum participera  conjurationis  Fregellanae  reum  factum  ora- 
tionem  prò  se  dixisse  narrat  Plutarchus  (cf.  Aur.  Vici  65); 
qua  oratione  suspicione  exstinguata  innocentiaque  probata  tri- 

bunatum  petivit  Gaius  (v.  Plut.  e.  3).  De  hoc  et  altero  tribu- 
natu  C.  Gracchi  ejusque  rogationibus  inter  eos  latis  ita  inter 
se  discrepant  veterum  scriptorum  relationes,  ut  de  singulorura 
fide  in  tanta  aequalium  fontium  inopia  perdifficile  sit  dijudi- 
catu.  Atque  illa  scriptorum  discrepantia  imprimis  ad  tempus 
et  ordinem  legurn,  quas  Gracchus  promulgavit,  pertinet.  Quae 
ut  cognoscatur  ac  perspiciatur  ex  singulis  scriptoribus,  qui  la- 
tius  liane  rem  tractarunt,  ordinem  legum  hic  apponam.  In 
primo  tribunatu  hunc  ordinem  tradidit 

Plutarchus  Appianus 

e.  4:  et  xig  Ìxqxcov  dxgixov  x.  x.  X. 
e.  5:  vófiog  xXrjQOvyixÓQ 

—  —     oxgaxccoxixóg 

—  —  Ovfifiaxixóq 

—  —  Oixixóg  c.  21  :  OLXLxòq 

—  —  óixaórixóg 
e.  G;  —  àjtoixixóq 

—  —  òóojtouxóg 

Velleius  II,  6.  Livius  60. 

de  civitate  Italicis  danda  lex  frumentaria 

de  agris  dividundis  lex  agraria  quam  et  frater 

ne  quis  plus  quam  Djugera  etc. 
de  coloniis  in  provincias  deducendis 
de  novis  portoriis 

lex  judiciaria  L  judiciaria 

—   frumentaria 

In  altero  tribunatu 
Plutarchus  Appianus 

e.  8:  djtoixtdg  lìgTaQavxa  xaì    e.  22:  vó(iog  óixaonxóg 
Kajtv?]V  x.  r.  )..    e.  23  :      —      bóojzouxòg 

djioixixóg 
Aaxivixóg  Aaxivixóg 

Wflfiaxixoq 

Velleius  Livius 

—  de   coloniis    in  Itili,    et   Carth. 

Hanc  discrepantiam  inter  scriptorum  relationes  cum  ab 
ipsa  fontium,  quos  quisque  secutus  est  diversitate ,  tum  a  ra- 
tione,  qua  quisque  historiam  composuit,  repetendam  esse  ar- 
bitror.  Itaque  de  singulorum  scriptorum  auetoritate  sine  ac- 
curata testimoniorum ,  quibus  nituntur  et  rationis  ac  modi, 
quo  iis  usi  sunt,  cognitione  judicium  ferri  nequit.  In  tanta 
autem  fragmentorum  quae  supersunt  egestate,  quantam  supra 
docuimus ,  perrara  sunt  vestigia ,  quae  secuti  ad  justum  proba- 
bilemque  fìnem  pervenire  possumus. 

Atque  boc  loco  aptum  videtur ,  accuratius  in  ea  inquirere, 
quae  ea  de  re  protulit  Nitzscbius,  qui  1.  1.  p.  450  sqq.  ex 
nonnullis  fragmentis,  quae  extant  orationis  a  Graccho  ,,de  le- 
gibus  a  se  promulgatis"  habitae  de  tempore  et  ordine  rogatio- 
num  C.  Gracchi  conjecturam  fecit  et  inde  scriptorum  fidem 
atque  auctoritatem  statuii  Orationem  eam,  ex  qua  fragmenta 
sunt  desumpta,  Gaius,  antequam  leges  suas  promulgasset,  in 
concione  habuit,  ut  causas  cur  necessariae  reipublicae  plebi- 
que  utiles  essent  explicaret.  In  loco,  quem  Scholia  Bobiensia 
p.  365  ed.  Orelli  exbibent,  haec  dicit  Gracchus:  „Si  vellem 
apud  vos  verba  facere  et  a  vobis  postulare ,  cum  genere  summo 
ortus  essem  et  cum  fratrem  propter  vos  amisissem,  nec  quis- 
quam  de  P.  Africani  et  Tiberi  Gracchi  familia  nisi  ego  et  puer 
restaremus,  ut  pateremini  hoc  tempore  me  quiescere,  ne  a 
stirpe  genus  nostrum  interiret,  et  uti  aliqua  propago  generis 
nostri  reliqua  esset:  haud  scio  an  lubentibus  a  vobis  impe- 
trassem."  Haec  verba  censet  Nitzschius  tum  demum  dici  po- 
tuisse  a  Graccho,  cum  tribuniciis  comitiis  non  petens,  sed 
magno  plebis  studio  tribunus  iterum  in  sequentem  annum  fa- 
ctus  et  denuo  incitatus  esset,  ut  plebis  studia  adjuvaret.  Ex 
aliis  quae  extant  ejusdem  orationis  fragmentis  (Geli.  9,  14; 
10,  3),  in  ea  de  Latinis  ac  sociis  Gaium  locutum  esse  conjicit, 
sicuti  ex  titulo  „de  legibus  a  se  promulgatis"  totam  legisla- 
tionem  Gaium  hac  oratione  complexum  esse  concludit.  Idcirco 
relationem  Appiani ,  qui  in  alterum  C.  Gracchi  tribunatum  plu- 
rimas  leges  transtulerit ,  fide  dignissimam  judicavit.  Huncigi- 
tur  auctorem  secutus  argumentatur ,  Velleium  dedita  opera  le- 
gum  ordinem  corrupisse  Liviumque  id  egisse,  ut  fontes  tam 
valde  inter  se  discrepantes   quantum  potuerit  conciliaret  ;  Più- 

tarchum  vero  adeo  perturbasse  leges,  ut  justusearum  ac  prin- 
cipalis  ordo  ex  eo  perspici  nequeat.  At  vero,  quamvis  summo 
acumine  haec  omnia  sint  explicata,  illa  tamen  quae  supra  at- 
tulimus  orationis  fragmenta  minime  nos  cogere  possunt,  ut  in 
primo  jam  tribunatu  Gracchum  leges  suas  promulgasse  nege- 
mus.  Sed  promulgatas  leges  non  omnes  pertulit  ac  peregit, 
ideoque,  ut  promissa  posset  exsolvere,  tribunus  iterum  a  plebe 
factus  est,  quod  verba  quoque  Appiani  (e.  21  extr.)  indicare 
videntur,  quae  haec  sunt  :  „sl  órj^agxog  hvòioi  ratg  jiaQayyeMcug, 
ròv  órjiiov  ex  jzàvTmv  èjuXéysod-ai"  quae  verba  sic  interpreta- 
tus  est  Pighius  III  p.  59:  „Si  tribunus  opus  habeat  ad  prae- 
standa  promissa  ejus  potissimum  rationem  proximis  comitiis 
habeto.'*  Hoc  proposito  non  multum  me  a  vero  aberrare  puto, 
si  conjicio,  Appianum  in  legibus  conscribendis  id  potissimum 
egisse ,  ut  quando  leges  suas  tulerit  a  e  peregerit  Gracchus  de- 
monstraret,  quare  in  alterum  tribunatum  plurimas  transtulit; 
contra  Plutarcho  in  enumerandis  legibus  id  solum  propositum 
fuisse,  ut  omnino  quas  leges  Gracchus  promulgare  doceret, 
quare  in  primo  jam  tribunatu  fere  omnes  latas  esse  dicit.  Quod 
si  tenemus  et  Appianus  certus  auctor  nobis  est  habendus  nec 
Plutarcho  omnis  fides  abroganda;  cum  ex  iis,  quae  supra  ex- 
posuimus,  Gracchum  in  primo  jam  tribunatu  leges  suas  promul- 
gasse, promulgatas  autem  non  omnes  pertulisse  ac  peregisse, 
sed  tribunum  plebis  iterum  factum  hoc  agitasse  verisimillimum 
sit.  Atque  de  legum  tempore  et  ordine  vix  puto  certius  posse 
dijudicari,  cum  ex  Velleii  quoque  verbis,  quae  legibus  enume- 
ratis  II,  6  addit:  „quin  etiam  alterum  continuavit  tribunatum" 
concludi  nequeat,  omnes  leges  in  primo  tribunatu  latas  esse, 
nec  quae  in  primo,  quae  in  altero  tribunatu  latae  sint  perspi- 
cias.  Neque  magis  Livii  epitome  (lib.  GO),  quae  nimis  breviter 
composita  est,  hac  in  re  pernoscenda  adjuvamur.  —  Hactenus 
de  tempore  et  ordine  legum  C.  Gracchi. 

Jam  pauca  de  nonnullis  legibus,  quas  Plutarchus  commemora 
vit,  exponamus,  cum  in  omnes  quas  scimus  leges  accuratius  inquirere 
non  sit  hujus  loci,  sed  continuae  hujus  aetatis  historiae.  Ceterum  jam 
alii  de  legibus  C.  Gracchi  accurate  et  ea  qua  par  est  diligentia 
scripserunt  (v.  Pighii  annal.  t.  Ili  p.  52  sqq.,  Goettling.  gesch. 
d.  ròm.  staatsverf.  p.  435  sqq ,  Nitzsch.  d.  Gracchen  etc.  p.  400 

sqq.).  Itaque  hoc  loco  satis  sit,  omissis  aliis  eas  tantum  eli- 
gere  leges,  quarum  cognitionem  vel  soli  Plutarcho  auctori  de- 
bemus,  vel  quas  aliter  ac  scriptores,  quos  supra  citavi,  de- 
scripsit.  Ac  primo  afferò  legem  de  libertate  civium,  ut  si  quis 
magistratus  de  capite  civis  Romani  injussu  populi  judicasset, 
de  ejus  capite  populi  esset  animadversio -,  quam  legem  praeter 
Ciceronem  (prò  Cluent.  55,  151;  prò  Rab.  4,  12,  prò  dom. 
31,  82,  de  leg.  Ili,  11,  26)  nonnisi  Plutarchus  commemorat  his 
verbis  (e.  4):  „£t  rig  agywv  axqvtov  hxxsxrjQvyoi  jcoXlt^v,  xarà 
tovtov  xqiCiv  óióóvxa  ré?  órjucp"  C.  Gracchus  contra  Popil- 
lium,  qui  in  consulatu  a.  622/132  crudeles  quaestiones  de  so- 
ciis  Tiberii  Gracchi  exercuerat,  hanc  legem  tulit,  ut  praeter 
Plutarchi  testimonium  (ibid.)  etiam  titulus  docet  orationis ,  quem 
exhibent  Gellius  (XI,  13)  et  Festus  (p.  201).  Popillius  non  ex- 
spectato  judicio  in  exilium  sponte  abiit,  ut  ibidem  narrat  Plu- 
tarchus (cf.  Cic  Brut.  34).  —  Deinde  solo  a  Plutarcho  comme- 
moratam  video  legem  militarem  (e.  5)  :  —  „ó  óe  (se.  vófiog)  arga- 
TLcortxòq  hodijTa  re  xeXevcov  ó?]ftoola  yoQTjyeTo&ai  xaì  firjóev  elg 
rovro  ttjq  fiio&OtyOQàg  vcpaiQtìo&ai  róv  OTQarevof/épwv  xaì 
vecórsQOv  Itwv  mraxaiósxa  yrj  xarcdtyso&ca  óTQaTMDtrjv.1'' 
(v.  Goettling  1.  e.  442,  Mommsen  II,  p.  109). 

Hae  sunt  leges  omnes,  quas  soli  Plutarcho  auctori  debe- 
mus;  ceterarum,  quas  vel  breviter  commemoravit  Plutarchus, 
vel  accuratius  descripsit  ut  legem  viariam  (e.  7),  apud  alios 
quoque  scriptores  mentionem  fieri  videmus,  ita  ut  piane  eorum 
testimonio  Plutarchi  narratio  comprobetur.  De  lege  sola  judi- 
ciaria  prorsus  dissentii  Plutarchus  ab  aliis  omnibus  scribens, 
Gracchi  legem  voluisse,  ut  trecenti  equites  cum  senatorum 
pari  numero  judicarent  (e  5,2).  Contra  apud*  Appianum  (e.  22) 
legimus,  C.  Gracchum  iterum  tribunum  plebis  factum,  conci- 
liata sibi  plebe,  mox  equites  etiam,  qui  medium  inter  senatum 
et  plebem  tenebant  ordinem,  a  senatu  divulsisse  et  obnoxios 
sibi  nova  lege  fecisse,  qua  judicia  publica  propter  largitiones 
acceptas  infamia  ad  equites  Romanos  a  senatoribus  transtule- 
rit.  Atque  cum  Appiano  plurimi  consentiunt  auctores  (cf.  Veli. 
II,  6.  Tac.  anual.  XII,  60.  Fior.  III,  13,  17.  Cic.  in  Verr.  I, 
13.  Liv.  ep.  70).  Sunt  itaque,  qui  Plutarchum  Gracchi  legem 
cum  lege  Livia  confudisse  velint  (v.  Fischer  zeittaf.  s.  a.  123), 

quam  Livius  Drusus  trib.  pi.  a.  G63/91  tulit,  ut  aequa  parte 
judicia  penes  senatum  et  equestrem  ordinem  essent  (v.  App. 
35,  Liv.  ep.  71).  Jam  vero  praeter  Plutarchum  alius  extat  lo- 
cus  Liv.  epit.  (jO  ab  Appiani  aliorumque  discrepans  narratione, 
quem  truncum  atque  mendosum  libri  veteres  manuscripti  prae- 
bent,  quique  in  veteri  codice  Susiano  (v.  Pigh.  ann.  II  p.  GO) 
sic  legitur:  —  „Tertiam  (se.  tulit  legem),  qua  sequestrem  or- 
dinem tunc  cum  senatu  consentientem  corrurnperet,  ut  sexceuti 
equites  in  curiam  subrogarentur ,  et  quia  illis  temporibus  tre- 
centi tantum  senatores  erant,  sexenti  equites  ut  treceutis  sena- 
toribus  admiscerentur;  id  est,  ut  equester  ordo  bis  tantum 
virium  in  senatu  haberet."  Hic  locus  quamvis  Fiutarono  non 
minus  qnam  aliis  auctoribus  adversetur,  tamen  ad  Plutarchi 
narrationem  propius  accedit,  cum  magis  indicet,  legem  ter- 
tiam  non  de  transferendis  judiciis,  sed  de  senatu  augendo  ju- 
diciorum  causa  Gracchum  protulisse.  Idcirco  in  tanta  hujus 
narrationis  varietate,  quam  apud  auctores  invenimus,  cum  Pigino 
mihi  videtur  verisimillimum  accipere,  Gracchum  opprimendi 
senatus  cupidine  percitum  bis  terve  legem  judiciariam  diverse 
conceptam  promulgasse  ;  idque  maxime  cum  iis ,  quae  supra 
de  Gracchi  rogationibus  exposui,  consentaneum  videtur.  Ac 
primum  promulgava  legem,  quae  apud  Livium  extat,  ut  ad 
trecentos,  qui  tunc  erant  senatores,  sexceuti  equites  in  curiam 
subrogarentur.  Qua  lege  senatus  et  optimatium  summo  studio 
rejecta,  aliam  proposuit  legem ,  quam  Plutarchus  habet,  ut  tre- 
centi equites  cum  treceutis  senatoribus  judicarent.  Atque  has 
duas  leges  in  primo  tribunatu  Gracchus  promulgavi!.  Cui  al- 
teri legi  cum  non  minus  adversaretur  senatus,  tandem  plebis 
et  equitum  Romanorum  auxilio  legem  pertulit  de  transferendis 
a  senatu  ad  solos  equites  Romanos  judiciis,  quam  legem  in 
altero  tribunatu  posuit  Appianus. 

Sic  facillime  expediendam  arbitror  difficultatem ,  quae  ea 
de  re  scriptorum  variis  narrationibus  efficitur.  Quae  vero  de 
hac  lege  judiciaria  et  omnino  de  legislatione  C.  Gracclii,  ut 
apud  Plutarchum  legitur,  exposuimus,  satis  demonstrant,  Plu- 
tarchum in  conscribenda  legislatione  noluisse  id  agere,  ut  le- 
ges omnes  accurate  enumeraret  eorumque  ordinem  traderet, 
sed  modo  id  tendisse,  ut  Gracchi  studium  erga  populum  doce- 


—    34    - 

ret  ejusque  innocentiam ,  consilium ,  industriam  omnibus  in  re- 
bus probatam  in  lucem  proferret.  Cui  Consilio  adeo  indulsit, 
ut  parum  satisfaciens  officio  historici  nullam  paene  habuerit 
rationem  periculorum  reipublicae  ex  Gai  rogationibus  abundan- 
tium,  et  quatenus  e  jure  ac  lege  egerit  Gracchus  explicare 
omiserit.  Itaque  licet  iis,  quae  Plutarchus  his  de  rebus  tra- 
didit,  fides  sit  statuenda,  multum  tamen  abest,  quin  accura- 
tam  ex  iis  atque  plenam  legislationis  Gracchi  cognitionem  ac- 
cipiamus,  ideoque  ad  acquirendam  eam  ceterorum  quoque 
scriptoruni  relationes  quae  extant  inspiciamus  oportet.  Hac- 
tenus  de  legislatione  C.  Gracchi. 

Restat,  ut  quae  reliqua  sunt  Plutarchi  vitae  Gai  percen- 
seamus ,  quorum  summa  e.  8  — 11  haec  est  :  Senatus  Gracchi 
rogationibus  jam  diu  haudquaquam  resistere  conatus  ac  de- 
nuo  lege  de  coloniis  deducendis  et  imprimis  lege  de  civitate  La- 
tinis  danda  vehementer  perterritus,  ut  tandem  Gracchi  auda- 
ciam  atque  potentiam  paene  regiam  frangeret,  decrevit,  quae- 
dam  praeter  aequum  et  bonum  plebi  indulgere  studiaque  ho- 
minum  a  Graccho  divertere  atque  ipsum  suis  armis  oppugnare. 
Idcirco  diligenter  egit  cum  Livio  Druso,  collega  Gracchi  in  tri- 
bunatu  eique  persuasit,  ut  Gracchi  perniciosis  legibus  interce- 
deret  et  alias  ipse  de  civium  sociorumque  commodis  non  minus 
placituras  ex  senatus  auctoritate  ferret  (Gai.  8,  3  sqq.).  Cui 
senatus  voluntati  ita  obsequebatur  Livius,  ut  intra  breve  tem- 
pus  plebem  senatui  reconciliaret  et  ipse  auctoritatem  sibi  ple- 
bisque  gratiam  conciliar  et  (Gai  9  et  10  init).  Haec  dum  aguntur 
Rubrius  Gai  collega  legem  tulit  de  restituenda  Carthagine  a 
Scipione  deleta  et  ipse  Gracchus  hoc  munus  sortitus,  conse- 
nescente cum  tribunatu  suo  favore  plebis,  in  Africani  profe- 
ctusest  et  in  solo  deletae  Carthaginis  adversis  auspiciis  rem 
peregit.  Certior  autem  factus  de  incusationibus  Romae  a  Li- 
vio sibi  absenti  et  Fulvio  allatis  et  comitiis  consularibus  instan- 
tibus,  paulo  post  Romam  est  reversus  (Gai  10  et  11).  —  Quae 
si  conferimus  cum  Appiani  narratione  (e.  23  et  24)  non  tam 
in  universum  ab  ea  discrepare  quam  in  singulis  rebus  differre 
intelligimus.  Sic  multas  deducendas  proposuisse  Gracchum  co- 
lonias  refert  Appianus  (e.  23  cf.  Liv.  ep.  60.  Veli.  II,  6);  sed 
duas  tantum  colonias  in  Tarentum  et  Capuam  deducere  voluisse 

Gracchimi  dicit  Plutarchus  (Gai  8,  3  cf.  Aur.  Vici  G5).  Sic 
soli  Plutarcho  uberiorem  debemus  cognitionem  legum  Drusi, 
quibus  Gracchimi  superare  sibique  plebem  conciliare  studuit;  atfert 
legem,  quam  ille  tulit,  ut  duodecim  coloniae  deducerentur,  in  quas 
singulas  tria  civium  Romanorum  milia mitterentur  ;  ut  vectigal  agris 
lege  Sempronia  divisis  dividendisveimpositum  plebei  remitteretur; 
porro  legem  militarem  de  tergo  sociùra  Latini  nominis ,  ne  quem- 
piam  ex  iis  in  exercitu  virgeis  caedere  liceat  (Gai  9).  Haec 
omnia  tacet  Appianus ,  qui  contra  accuratius  exposuit ,  legem 
illam  Rubriam  latam  esse  de  colonia  Carthaginem  deducenda 
(cf.  Liv.  ep.  GO),  et  ipsum  Gaium  triumvirum  creatum  cum  Ful- 
vio Fiacco  eo  profectum  esse,  ut  coloniam  designaret.  Adscri- 
psisse  autem  eos  in  coloniam  sex  milia,  quamquam  minor  nu- 
merus  lege  definitus  fuisset,  ut  sic  quoque  plebem  magis  ob- 
noxiam  sibi  redderent,  Romamque  inde  reversos  illos  sexies 
mille  colonos  ex  tota  Italia  excivisse  (App.  24).  Porro  dissen- 
ta a  Plutarcho  Appianus  legi  de  civitate  Latinis  danda  addens 
senatusconsultum ,  quod  mandavit  consulibus ,  ut  edicerent ,  ne 
quis  nisi  qui  jus  suffragii  haberet,  in  urbe  vel  intra  qnintum 
ab  urbe  lapidem  maneret  comitiorum  diebus,  quibus  leges  a 
Graccho  promulgatae  rogarentur  (App.  23j.  Quod  senatuscon- 
sultum post  Gai  reditum  ex  Africa  factum  legimus  apud  Plu- 
tarchum  (Gai  1 2).  Quae  ibidem  tradidit  Plutarchus  de  Gracchi 
studio ,  quo  leges  suas  promulgatas  apud  populum  contra  Fan- 
nium  consulem  defenderit,  quem  ad  modum  se  erga  plebem  ac 
socios  gesserit,  de  repulsa  in  petitione  tribunatus  tertii,  porro 
de  constantia  et  patientia,  qua  repulsam  et  inimicorum  obtre- 
ctationes  atque  convicia  tulerit,  de  adhortationibus  ab  ami- 
cis  et  fortasse  ab  ipsa  Cornelia  matre  factis  (Gai  13),  haec 
omnia  prorsus  silentio  praeterit  Appianus,  quitamen  distinctius 
quam  Plutarchus  causam  ultimi  discriminis  inde  repetit,  quod 
senatus  adversis  auspiciis  commotus  comitia  indixerit,  quibus 
lex  illa  de  colonia  Carthaginem  deducenda  abrogaretur  (App. 
24.  cf.  Oros.  5,  12.  Fior.  3,  15.  Aur.  Vict.  65),  quod  Sallustii 
quoque  verba  indicare  videntur  (beli.  Jug.  42).  — 

Satis  mihi  hac  comparatione  videtur  demonstrari ,  Appia- 
ni narrationem  non  ea  refutare,  quae  apud  Plutarchum  bis 
de  rebus  leguntur,  sed  modo  ea  compiere  et  vice  versa  ipsam 

iis  compierà.  —  Quod  vero  jam  sùpra  vidimus  in  vita  Tiberii, 
Plutarchuni  dubitatione  quadam  excusare  studuisse  Gracchum, 
ubi  sentit,  contra  rempublicam  euin  agere,  id  etiam  in  Gai 
vita  extrema  luculenter  apparebit. 

Si  énim  Appianum  sequimur  auctorem  vir  turbulentus  no- 
bis  est  habendus  C.  Gracchus,  qui  ab  ipsa  seditione  ac  tu- 
multu  non  abhorrens  per  vini  et  armis  id  quod  voluit  impetrare 
studuit.  Ex  improviso  quidem  necem  inlatam  esse  Antyllo 
et  Appianus  narrat  (e.  25)  et  Plutarchus  (qui  scripsit  Antyllio 
Gai  1 3).  Quo  facto  apud  Appianum  (e.  25)  Gracchus  et  Flac- 
cus  consternati ,  amissa  rei  gerendae  opportunitate  suam  quis- 
que  domum  recurrunt  eodemque  sua  quemque  caterva  comita- 
tur.  Reliqua  plebs  tamquam  in  publica  calamitate  forum  oc- 
cupai Consulum  alter,  qui  in  urbe  aderat,  Opimius  armato- 
rum  manum  prima  luce  in  Capitolium  convenire  jubet  et  senatum 
per  praecones  convocat  (App.  25;.  His  ita  dispositis  senatus 
Gracchum  et  Flaccum  ad  causam  in  curia  dicendam  evocat. 
At  illi  cum  suis  armatis  Aventinum  montem  occupant  et  frustra 
de  pacis  conditionibus  per  legatum  Quintum  Flacci  filium  cum 
senatu  agunt  (App.  26).  Contra  e  Plutarchi  narratione  compe- 
rimus,  C.  Gracchum  sola  Fulvii  Flacci  sociorumque  adhortatione 
commotum  invitumque  eo  adductum  esse,  ut  vim  consuli  atque 
senatui  pararet.  Eodem  die,  quo  leges  rogarentur,  mane  cum 
suis  armatis  una  cum  senatus  parte  Capitolium  occupai  Con- 
clone vero  incauta  Antyllii  nece  frustrata  plebeque  consternata 
Gracchus  invitus  propter  necem  suos  increpat  domumque  redit  ; 
Opimius  plebem  ad  iram  incitat  (Gai  13).  Sequenti  e.  14  etiam 
de  tempore  diflert  Plutarchus  ab  Appiano,  qui  proximo  die 
post  necem  Antyllii  Gracchum  Aventinum  montem  occupantem 
et  cum  senatu  agentem  facit;  contra  Plutarchus  hic  diem  in- 
terposuit.  Narrat  enim,  quo  modo  in  funere  Antyllii  postero 
die  facto  senatus  se  gesserit;  commemorat  senatusconsultum, 
quod  mandavit  Opimio,  ut  tyrannos  compesceret,  et  quam  di- 
verso animo  Gaius  et  Fulvius  instantia  exspectaverint  describii 
Sequenti  demum  die  mane  Fulvium  cum  suis  et  Gracchum, 
quem  frustra  precibus  retinere  studet  Licinia  uxor,  in  Aventi- 
num ascendere  videmus  (Gai  15).  Legimus  deinde  (Gai  16), 
quem  ad  modum   C.  Gracchus  per  legatum  Quintum  Flaccum 

de  pace  ciim  senatu  egerit  et  ipsum  Gaium  jussu  Opimii  in 
senatu  apparere  voluisse  sed  a  Fulvio  aliisque  prohibituin  fuisse. 
Atque  ea  quae  in  curia  his  de  rebus  acta  sunt  copiosius  Ap- 
piano tradidit  Plutarchus ,  qui  etiam  distinctius  descripsit  vires 
Opimii  consulis ,  quem  ipsum  cum  suis  Graccbanos  in  Aven- 
tino monte  aggredientem  facit  (Gai  16). 

Ex  hac  comparatione  facile  cognoscas,  Plutarchum  operam 
dedisse,  ut  a  Graccho  crimen  vis  ac  malitiae  averteret  et  in- 
vitum  eum  ac  modo  necessitate  coactum  seditionis  participem 
vel  ejus  auctorem  fuisse  ostenderet.  Quapropter  cum  dubita- 
tione  quadam  atque  indulgenza  agitantem  facit  Gracchum, 
quem  strenuum  et  acrem  in  Consilio  suo  persequendo  docet 
Appianus;  et  mollitie  atque  inconstantia  praeditum  eum  de- 
monstrat,  quem  constanter  ac  tenaciter  in  proposito  suo  perse- 
verantem  vidimus.  Nec  aliter  depingit  Graccbum  ante  exitum; 
quem  abstinuisse  a  pugna  ac  tristem  in  aedem  Dianae  se  re- 
cepisse scribit,  ubi  ipse  mortem  sibi  consciscere  voluerit.  Sed 
Pomponium  et  Licinium  familiarissimos  eum  prohibuisse  et  ad 
fugam  impulisse-,  ipsos  usque  ad  pontem  sublicium  Gracchum 
sectatos  ibi  impetum  instantium  hostium  inhibentes  cecidisse 
(Gai  16,  4,  5  et  17,  1  cf.  Val.  Max.  IV,  7,  2,  qui  prò  Licinio 
habet  Laetorium).  De  Gracchi  exitu  varias  prolatas  fuisse  opi- 
niones  ipse  testatur  Plutarchus  (Gai  17,  3),  qui  refert,  Gaium 
cum  servo  Philocrate  trans  Tiberim  in  lucum  Furiarum  (Furinae 
ait  Aur.  Vici  65)  fugisse  ibique  servo  suo  (quem  Euporum  no- 
minant  Veli.  II,  6,  Aur.  Vict.  65  cf.  Val.  Max.  VI,  8,  3)  jugu- 
lum  praebuisse  (cf.  App.  26,  Oros.  5,  12).  Quae  Gai  17,  4sqq. 
legimus  de  Fulvi  ejusque  filii  nece  quamque  contumeliose  cae- 
sorum  cadavera  sint  tractata,  porro  de  quaestionibus  in  omnes, 
qui  a  Graccho  steterant,  habitis,  de  fano  Concordiae  in  foro 
ab  Opimio  exstructo,  haec  alii  quoque  auctores  referunt  (cf. 
App.  26;  Sali.  Jug.  31  et  42;  Veli.  II,  7;  Cic.  prò  dora.  38; 
Val.  Max.  VI,  3,  1);  itemque  quae  de  Opimio  consule  compe- 
rimus,  qui  quaestiones  in  Gracchanos  exercuit  et  postea 
legatus  ad  Jugurtham  regem  missus  pecuniam  ab  eo  ac- 
cepit  nomenque  suum  ac  famam  inquinavit  et  inhonestam 
aetatem    egit,    ut    auctor    est    Plutarchus    Gai  18,  1,    haec 

Sallustii  testimonio  satis  fìrmantur  (beli.  Jug.  16),  nec  refu- 
tantur  Ciceronis  judicio  non  sine  partium  studio  facto  (prò 
Sext.  67,  in  Pis.  39). 

Gai  e.  18,  2  legimus,  statuas  Gracchis  paulo  post  in- 
tentimi positas  esse,  et  cap.  19,  Corneliam,  quae  con- 
stanti ac  generoso  animo  gravissimum  malum  tulerit,  cu- 
jusque  summa  fuerit  apud  aequales  existimatio  propter 
magnanimitatem,  humanitatem,  liberalitatem ,  aetate  provecta 
Miseni  habitasse  consuetudine  conjunctam  cum  amicis  et 
frequentatam  multis  a  viris  doctis  et  Graecis.  Haec  soli  Plu- 
tarcho  auctori  debemus. 

Sic  de  hac  quoque  vita  Gai  videmus  idem  valere  judicium, 
quod  supra  jam  tulimus  de  vita  Tiberii.  Liquet  enim,  in  uni- 
versum Plutarchi  vitam  Gai  cum  Appiano  aliisque,  qui  bis  de 
rebus  scripsere ,  auctoribus  consentire  ;  nec  minus  e  narratione 
Plutarcbi  in  singalas  res  saepe  ingredientis  et  copiose  accura- 
teque  eas  describentis  licet  conjicere ,  multos  non  modo  sed 
etiam  aequales  fontes  in  vita  Gai  componenda  nostrum  inspe- 
xisse.  Atque  hos  fontes  aequales  ipsos  inter  se  distulisse  sa- 
tis superque ,  si  alia  omittamus ,  docet  discrimen ,  quod  inter 
Plutarchi  et  Appiani  narrationes  de  exitu  Gracchorum  et  Gai 
et  Tiberii  invenimus.  Praeter  eam  vero  fontium  discrepantiam 
maxime  Plutarchi  propria  ratio  historiae  scribendae,  qua  ea 
potissimum  elegit,  quae  apta  sibi  visa  sunt  ad  Gracchorum 
mores  illustrandos ,  altera  neque  minina  fuit  causa  multarum 
varietatum  inter  Plutarchi  narrationem  et  Appiani.  Quo  fa- 
ctum est,  ut  nonnulla  Plutarchus  omiserit,  quae  apud  Ap- 
pianum  leguntur  et  vice  versa  Appianus  silentio  praeterie- 
rit,  quae  accuratius  perscripsit  Plutarchus.  Omnino  vero 
cum  parum  Plutarchi  interesset,  ut  plenam  Gracchorum 
historiam  componeret,  multa  non  ea  qua  par  erat  dili- 
gentia  perscripsit,  ut  Gai  legislationem ,  alia,  quae  accu- 
ratius erant  explicanda,  breviter  modo  vel  summatim  tracta- 
vit;  a  quaestionibus  denique  ad  jus  vel  ad  rempublicam  per- 
tinentibus  prorsus  abstinuit. 

Nihilominus  Plutarcho  meliorem  atque  ampliorem  Grac- 
chorum eorumque  consiliorum   cognitionem  debemus ,   cum  ae- 

qualibus  fontibus  perditis  ea,  quae  a  scriptoribus  posterioris 
aetatis  de  Gracchis  nobis  sunt  tradita ,  nimis  breviter  et  sum- 
matim  sint  composita  et  ipse  Appianus ,  secundum  Plutarchum 
gravissimus  et  uberriraus  historiae  Gracchorum  auctor,  multa 
ex  historia  sua  excluserit,  quorum  cognitionem  nulli  nisi  Plu- 
tarcho  auctori  debemus. 

I. 
In  Catulli  e.  68  versus  149 — 160  sunt  suppositi. 

IT. 
Verbis  Sallustii  beli.  Jug.  e.  XL1I  :  —  „sed  bono 
vinci  satius   est   quam  malo   more  injuriam    vincere" 
reprehensionem  Gracchorum  contineri  censeo. 

III. 
Verba  Val.  Max.  II,  8,  7:  —  „itaque  et  Nasica 
Ti.  Gracchimi  et  G.  Metellus  Opimi  fartiones  maesti 
trucidarunt"  cum'  Foertschio  (Progr.  Numb.  1864  p.  9) 
sic  emendo:  „itaque  et  Nasica  Ti.  Gracchimi  et  Gai 
gemellas  Opimius  factiones  maesti  trucidarunt  " 

IV. 

Post  v.82  secundi  lliadis  libri  nonniillos  intcrcidisse 
puto  versus  ;    versus  autem  83  interpolati^  esse  videtnr. 

V. 

Soph.  Ant.  v.  23  sqq.  sic  refmgendos  puto: 
'EreoxXéa  (iev  óvv  óixy  xaxa  x&ovòg 

£XQV1p£,    TOtg   EV£Q&£V  EVTlflOV   PBXQOlg. 

VI. 
Plerique   rerum    Germanicarum    scriptores    Lam- 
berto in   Henriei  IV  historia    nimiam   tribuerunt   au- 
ctoritatem. 

